qundao/data-zh-poetry huggingface dataset:
华藏雨望
作者：黄蛟起
朝代：清

烟雨迷离处，长天蔽复开。乍惊千树失，陡挟一峰来。秋老江枫健，风寒塞雁哀。莲花最高顶，龙带湿云回。
自梁溪放船至月山书屋探梅
作者：黄蛟起
朝代：清

新霁放船来，闻香始见梅。溪桥粗领略，书屋又徘徊。地僻春行遍，枝寒雀啅开。病夫聊自遣，坐对一持杯。
试剑石
作者：黄蛟起
朝代：清

白练霜横剑气秋，中分崖石一痕留。青苔万古犹遗恨，不试亡吴太宰头。
读史有感
作者：黄裕
朝代：清
体裁：七言绝句

信陵亡后故交存，白首侯嬴未报恩。明日五更挥泪去，西风落叶过夷门。
送苏门之和州
作者：黄裕
朝代：清
体裁：五言律诗

草长刘繇浦，花明魏武祠。离情江月共，孤艇野鸥知。斑竹初生日，鲥鱼已尽时。遗风询土著，谁继水曹诗。
柳浦道中
作者：黄诚
朝代：清

故乡日以远，客路尚漫漫。薄暮村舂急，前溪野烧残。滩声晴似雨，水气夜生寒。舟子饶风味，春蔬当晚餐。
挽吴可读联
作者：黄贻楫
朝代：清
体裁：联

天意吊孤忠，三月长安忽飞雪；臣心完夙愿，五更萧寺尚哦诗。
挽吴可读联
作者：黄贻楫
朝代：清
体裁：联

天意悯孤忠，三月长安忽飞雪；臣心完夙愿，五更萧寺尚吟诗。
琼州苏公祠联
作者：黄赞勋
朝代：清
体裁：联

富教仰輶轩，二千里德化遥推，多稼如云占利乐；仪型瞻笠屐，五百载流风宛在，寒泉一盏荐馨香。
贺阮元加衔联
作者：黄赞汤
朝代：清
体裁：联

鸾诏亲褒，历相三朝贤太傅；鹿鸣重宴，同年一榜小门生。
闻雁和王惺岩韵
作者：黄赵音
朝代：清

似共愁人语，还从醉里听。数行横月白，一字入云青。历历关山道，凄凄长短亭。今宵归梦远，随尔宿沙汀。
文殊院
作者：黄起溟
朝代：清

乱云堆里结孤茅，云作斋粮石作巢。老衲有时闲不得，数声清磬落松梢。
读留侯邺侯传
作者：黄越
朝代：清

汉唐有国士，遇主亦何奇。深谋在密勿，外廷那得知。系惟张留侯，楚汉视安危。韩、彭方苦战，状貌自委蛇。技经肯綮间，披豁定危疑。更下商山皓，不茹商山芝。所关良大计，智勇安足为。邺侯故隐沦，踪迹若相追。藩镇方跋扈，未亲提一师。白衣侍黄衣，从容帷幄时。僣乱以次平，发纵者为谁。君臣方燕笑，徘徊若有思。乘间进微言，遂乃定丕基。此事故不小，人亦无从窥。嗟此二侯者，鸿名宇宙垂。一从赤松游，一愿返西陲。功成拂衣去，千载共心期。
戈郎佩刀歌
作者：黄辂
朝代：清

戈郎佩刀如白雪，剸割多年无缺折。佩之绣带双红绦，小尾春鹇光皎洁。今朝忽下清冷水，锦石秋沙平若砥。霍霍微闻咽水声，苍云已向波间起。风胡不可逢，薛烛多蒙蒙。金塘浮动红芙蓉，谁知为剑为蛟龙。断发吹毛千古技，殷血牛蹄何足计。腕下应无细碎仇，眼中只识春坊字。天风忽闻耶溪铜，鼓韝跃冶非神工。鬼母夜泣孤生蓬，丰城之气如长虹。刀兮刀兮秉姿虽小龙性在，终恐高飞倚天外。
留别芜湖旧友
作者：黄辂
朝代：清

于湖久住忽思家，胜侣分飞雁影斜。惜别一尊将进酒，含情两朵未开花。残年南陌无芳迹，旧迹东京有《梦华》。不待登程始惆怅，锦屏风外即天涯。
秋马
作者：黄辂
朝代：清

厩与居邻近，秋风动马嘶。五更关塞月，千里雪霜蹄。壮士新华发，将军旧鼓鼙。平生慷慨志，为尔一含凄。
书文信国集后
作者：黄达
朝代：清

泣闻哀诏度湖阴，空振军门战鼓音。王气已从南海没，累臣漫对北风吟。出师慷慨隆中略，击楫飞腾江上心。一同木终难支大厦，厓山遗恨至今深。
书文信国集后
作者：黄达
朝代：清
体裁：七言律诗

泣闻哀诏度湖阴，空振军门战鼓音。王气已从南海没，累臣漫对北风吟。出师慷慨隆中略，击楫飞腾江上心。一木终难支大厦，厓山遗恨至今深。
秦山望海歌
作者：黄达
朝代：清

祖龙雄心控八极，车辙欲穷神禹迹。驱山直到海东头，千载犹传驰道直。一卷矗立张溪滨，登临咤叱惊鬼神。阿房已烬陵隧毁，至今山姓犹称秦。我来正值秋风发，万里沧波坐超忽。扶桑若木望依稀，鳌掷鲸呿纷出没。古今何事无变迁，几回海水成桑田。高三过五竟安在，惟有寒潮去复还。
赵嘏宅
作者：黄达
朝代：清

才名继起已千春，还说枚皋宅畔邻。我向秋风闻弄笛，不知谁是倚楼人。
挽张百熙联
作者：黄运藩
朝代：清
体裁：联

宿学钦其恳挚，时服髦其开通，表里可观，渊乎万状；去岁祝公长生，今日悼公永逝，存亡之感，岂伊一人。
贺张百熙60寿联
作者：黄运藩
朝代：清
体裁：联

开诚布公以任天下事，比汉葛亮，将如何也，问年则尚书犹长；吐哺握发而见当世士，学周姬旦，亦庶几之，美才斯从古不骄。
述怀
作者：黄进陛
朝代：清

长年故纸老生涯，自此清江买钓槎。鸥鹭若非逢圣世，秋汀未许占芦花。
澄台远眺
作者：黄通理
朝代：清

高台百尺雄台阳，倔起层霄空四徬。乘兴登临一以眺，澄怀远瞩天开张。环山作屏镜沧海，层城峻壑如金汤。俯瞰平泉斐亭外，渭川千亩森筼筜。循磴缘梯腰脚健，拨云披雾精神强。襟带鲲身萦鹿耳，虎门鹭屿南北当岩疆。更上一层凌绝顶，齐州数点烟微茫。荡胸不知东海阔，极目始信秋天长。鸿濛辟后水东注，涓滴会归百谷王。蓬莱清浅信有以，激浪冲沙成堤防。赤崁城西海变路，安平不用一苇杭。风帆沙鸟时出没，西屿霞彩照屋梁。远树如针林如荠，渔舟唱晚归渔庄。会须一览众山小，魁斗卓立孙儿行。四顾踌躇足清旷，凭栏吊古悲沧桑。鸡笼以南打鼓北，延袤千里引领望。自入版图百年久，沐浴日月生辉光。钓龙台古今何在，越王故址成荒凉。美人去后麋鹿走，姑苏往迹怀吴阊。燕昭好士差足慕，自昔黄金招贤良。珥笔须与雅颂亚，灵台欢乐重赓飏。
秋日感怀
作者：黄遇良
朝代：清

秋心如落叶，无日不纷纷。黄卷销玄发，青山老白云。酒逢屠狗少，歌击唾壶勤。寂历孤亭下，风烟又夕曛。
春望
作者：黄道开
朝代：清

愁极一高望，轻风卵色天。美人孤屿外，春梦落花前。径暖迷蝴蝶，山晴响杜鹃。此中谁可共，顾影自蹁跹。
舟夜不寐
作者：黄道悫
朝代：清

客睡只如此，其如夜久何。古人方秉烛，吾意欲高歌。坐贾喧开闸，行人唤渡河。披衣揽春色，征路感蹉跎。
采石矶登太白酒楼
作者：黄道悫
朝代：清

峨眉一簇曲江边，楼枕江开别一天。片石常怀仙磊落，残樽孤负月婵娟。登临莫惜非吾土，景物还应似昔年。记得来时山色暝，疏钟打破翠螺烟。
北道题壁
作者：黄道让
朝代：清

未免他乡似故乡，万家云树总苍茫。风前客试新调马，雨后人耕旧战场。村学书声停卓午，社翁醉影散斜阳。湖山满眼虽然好，不及关门一炷香。
岳阳楼联
作者：黄道让
朝代：清
体裁：联

波高城矮；地少天多。
巧对
作者：黄道让
朝代：清
体裁：联

四维为罗，东西南北之人也；三王曰汪，禹汤文武之后欤。
巧对
作者：黄道让
朝代：清
体裁：联

步快骑马赶马快，马快马快，步快马步快；先生告书说书生，书生书生，先生书先生。
挽咸丰帝联
作者：黄道让
朝代：清
体裁：联

天以清克肖厥德，六七作神圣相承，一人未及倦勤，想连朝雨泣风号，应是九乾痛哭子；帝在位独为其难，十余年平成再造，万国方为引领，何前日嵩呼华祝，俄闻四海齐遏音。
挽塔齐布联
作者：黄道让
朝代：清
体裁：联

溯七百余里潭州，八日捷，五日更捷，何物井蛙自大，妄说飞来，奇哉今古双忠武；数三十九岁名将，岳家哀，卢家尤哀，惟公戎马善终，允膺恩遇，愧杀宋明两思陵。
挽胡林翼联
作者：黄道让
朝代：清
体裁：联

攀龙髯而西去，功在社，泽在民，壮气在山河，生平痛哭文章，事后看来，益信为千秋金鉴，即今外患未靖，内难递明，国步艰哉，问孰是其亡系苞桑，中流作砥柱，臣年如可假也，犹堪寄命托孤，鞠躬尽瘁安天下；整虎旅以东征，氛必清，痍必复，皇图必巩固，时又春秋鼎盛，海内倚之，殆不啻万里长城，岂意余孽尚存，一个遽弱，大星坠矣，不得已苦心陈负扆，重任付同袍，君恩有未报者，留待为厉杀贼，披发提戈赴战场。
春日再游岳麓
作者：黄道让
朝代：清

麓山泉水在山清，海岳归来许濯缨。古寺重寻留墨处，老僧犹识诵诗声。青云过眼如春梦，旧雨联床望再生。除却凌烟诸叟外，登科一一是闲名。
育婴堂联
作者：黄道让
朝代：清
体裁：联

眼前看他人子女；背后想自己儿孙。
重登岳麓
作者：黄道让
朝代：清

万壑风来雨乍晴，登高一览最忪惺。西南云气来衡岳，日夜江声下洞庭。我发实从近年白，此山犹似旧时青。读书老友今何在，古木秋深爱晚亭。
题某卖饧孝子联
作者：黄道让
朝代：清
体裁：联

曾谓当日我公遂以是为孝乎；足愧千秋人子而并不能养者。
题某卖饧孝子联
作者：黄道让
朝代：清
体裁：联

菽水承欢，一孝能存千古味；饧箫满市，几声吹暖二人心。
七月二十一日外国联军入犯京师
作者：黄遵宪
朝代：清

压城云黑饿鸱鸣，齐作吹唇沸地声。莫问空拳殴市战，馀闻扈跸六军惊。波臣守辙还无恙，日驭挥戈岂有名。闻道重臣方受节，料应城下再寻盟。
七月十五夜暑甚看月达晓
作者：黄遵宪
朝代：清

空庭树静悄无鸦，太白光芒北斗斜。破碎山河犹照影，广寒宫阙定谁家？光残银烛谈偷药，热逼金瓯看剖瓜。满酌清尊聊一醉，漫愁秋尽落黄花。
七用前韵
作者：黄遵宪
朝代：清

扰扰横开愧儡场，四方传笑国昏荒。梦鹦终悔临朝武，氏？应编异姓王。赐剑乍悲吴命短，执戈又吊《楚辞》殇。赖奸掩贼知难活，殓我良人孰索偿？落叶秋风怨帝梧，天寒谁为送褰襦？六宫亦写《零丁贴》，九牧旁观《罔两图》。列仗黄麾函促送，蒙头毡毳病应苏。转旋龙驭归何日？恨未前驱手执殳。
七用前韵·其一
作者：黄遵宪
朝代：清

扰扰横开愧儡场，四方传笑国昏荒。梦鹦终悔临朝武，氏？应编异姓王。赐剑乍悲吴命短，执戈又吊《楚辞》殇。赖奸掩贼知难活，殓我良人孰索偿？
七用前韵·其一
作者：黄遵宪
朝代：清
体裁：七言律诗

扰扰横开愧儡场，四方传笑国昏荒。梦鹦终悔临朝武，氏𧋢应编异姓王。赐剑乍悲吴命短，执戈又吊《楚辞》殇。赖奸掩贼知难活，殓我良人孰索偿？
七用前韵·其二
作者：黄遵宪
朝代：清

落叶秋风怨帝梧，天寒谁为送褰襦？六宫亦写《零丁贴》，九牧旁观《罔两图》。列仗黄麾函促送，蒙头毡毳病应苏。转旋龙驭归何日？恨未前驱手执殳。
三十初度
作者：黄遵宪
朝代：清

学剑学书无一可，摩挲两鬓渐成丝。爷娘欢喜亲朋贺，三十年前堕地时。
三哀诗 其一 袁爽秋京卿
作者：黄遵宪
朝代：清

土生板荡朝，非气莫能济。国家有妖孽，尤贵养正气。公官典客时，正值艰难际。初言义和拳，本出大刀会。先皇铸九鼎，早既斥魑魅。明明白莲教，遗孽传苗裔。邪述金钟罩，不过弄狡狯。宗社三百年，岂可付儿戏。继言诸大国，各有白马誓。预储大万金，始可戮一士。矧持英簜来，堂堂大国使。一客不能容，反纵瘈犬噬。问罪责主人，将以何辞对？封事两留中，痛哭再上疏。彼贼敢横行，实挟朝贵势。奈何朝廷尊，公与匪人比？盲师糊涂相，骄将偃蹇吏。掷国作孤注，作事太愦愦。速请黄钺诛，无得议视贵。幸清君侧恶，斧钺臣不避。当璧天子父，不敢为尊讳。天潢盗弄兵，语直斥王字。呜呼批鳞难，况触投鼠忌。朝衣缚下狱，众口成诟詈。白刃露霜锋，黄巾走尘骑。阿师呼大兄，红带夹道侍。欢哗杀二毛，万头相倾挤。公甫下囚车，拜问臣何罪？刑官纵马来，大骂囚无礼。岂容发口言，指天复画地。呼天声未终，滚地头已坠。恶耗四海传，何人不雨泪！识公十数年，相见軏倒屣。追述潘邓说，许我以国器。同辈六七贤，推公最强记。喜谈佛老学，语我求出世。知公真名士，不独善交艺。未知比干心，竟为直谏碎。我实知公浅，负负心内愧。马关定约后，公来谒大吏。青梅雨翛翛，煮酒论时事。公言行箧中，携有《日本志》。此书早流布，直可省岁币。我已外史达，人实高阁置。我笑不任咎，公更发深喟。今日读公疏，倘得行公意。四百五十兆，何至贻民累。不独民累祛，中国咸受惠。即彼附贼徒，亦缓须臾毙。斥公助逆人，黄泉见亦悔。苍苍天九重，今尚浮云蔽。痛公不言隐，开卷軏流涕。盗首既伏诛，知公不为厉。定为社稷忧，骑龙谒天帝。
三哀诗 其三 唐韨臣明经
作者：黄遵宪
朝代：清

呜呼汉家厄，十世到我皇。上承六七圣，德泽遍八荒。麛裘三月政，讴歌不能忘。忽传有疾诏，遍求千金方。千人万人和，重鼓女娲簧。珠襦坐武帐，奔走何跄跄。神鹊衔果来，天女实发祥。今当尧舜朝，益宜简元良。恩赐太子衣，有心见厖凉。恻恻君弦声，晨寒哀履霜。瀛台百尺高，远隔海中央。齐东野人语，传说多荒唐。贼相与瞽师，发短心甚长。亟欲奉前星，高置中宫旁。猪王一无知，好勇徒强梁。群小争拥戴，妄夸国富强。待封狼居胥，同进万年觞。天适降神人，人人空拳张。张我虎神威，何难驱群羊。家家白莲花，满城吹迷香。直挑强邻怒，横纵国人狂。各国会师来，长驱莫敢当。遂令《春秋》笔，天王狩河阳。呜呼当此时，国势如蜩螗。东南外诸侯，亟亟宜勤王。上以肃宫禁，下以靖材枪。外以杜邻责，免索岁币偿。奈和裘蒙戎，失路迷伥伥。转令一匹夫，起为董公倡。遥闻誓群师，风云奉龙骧。多鱼忽漏言，一纲归沦亡。画虎竟不成，刲羊亦无衁。成败非所论，此志良可伤。人言秘筐中，别藏法三章。意实主民权，假托尊王纲。又言三日谷，纵兵肆跳踉。掳掠得几何，概许归橐囊。是皆莫须有，秘狱谁能详。江南群盗蒌，纷纷说连衡。倘若出此策，自毁周身防。铸铁成大错，引刀还自戕。明明勤王师，转以贼名扬。君魂果衔冤，被发诉帝乡。援枹率犀甲，号召诸国殇。请帝乘白龙，还我苍天苍。芒芒此禹域，滔滔彼汉江。君听人间谣，处处歌堂堂。
三哀诗 其二 吴季清明府
作者：黄遵宪
朝代：清

世界随转轮，成坏各有劫。适值倾覆时，万法不必说。以君循吏才，三年官于越。无端桴鼓鸣，伏莽寇窃发。山县斗大城，城头黑云压。纷纷彼狼心，跃跃欲猪突。君昔理常平，手曾治大猾。鸮音不能革，生性成梼杌。到此播流言，官实通贼牒。作贼兼作官，满城耳喧聒。城中西教徒，积恶鬼罗刹。闪闪苍鹰眼，磨刀咸欲杀。公知事不可，大声作瞋喝。反激蚩蚩怒，一霎尽灭裂。非无防御使，蠢蠢怯如鳖。噤不发一言，坐视民劫夺。此客甫断头，彼奴复流血。乱刃白雨点，混杀到手滑。狾犬狂号跳，奔马肆啼齧。但是县衙人，一见軏摧捽。郎当子若孙，衣破脚不袜。同寮不肯留，望门走托钵。指名遍搜牢，牵发互辫结。驱羊人屠肆，执棰尚鞭挞。天堂变地狱，肉花碎片割。同时遭茶毒，彼此造何业？君当就缚时，自知当永诀。上念我佛恩，如何得解脱？下伤我母慈，如何保生活？可怜八十母，萧条几黄发。追忆六年前，春酒寿筵设。君披宫锦袍，手执先朝笏。公瑾与伯符，同年小一月。我歌寿人曲，登堂来拜谒。孙曾六七枝，一一芝兰茁。最小耳银珰，靧面白胜雪。谁料采衣舞，回旋仅一瞥？覆巢无完卵，雏鸟鸣亦绝。闻今既半年，未悉子存殁。家人畏惊倒，相戒咸结舌。入则围红裙，出乃易墨绖。母尚倚闾望，朝夕拜菩萨。念子归何迟，此别太契阔。岂知望子台，早既堆白骨。以君精佛理，夙通一切法。明知入世事，如露如泡沫。佛力犹有尽，何况身生灭。将头临刃时，定知不惊怛。独怪耶稣教，瓣香曾未爇。如何偕教徒，一例受磨折？观君遭万变，已足空一切。只有黄鸟歌，哀吟代呜咽！
三哀诗·袁爽秋京卿
作者：黄遵宪
朝代：清

土生板荡朝，非气莫能济。国家有妖孽，尤贵养正气。公官典客时，正值艰难际。初言义和拳，本出大刀会。先皇铸九鼎，早既斥魑魅。明明白莲教，遗孽传苗裔。邪述金钟罩，不过弄狡狯。宗社三百年，岂可付儿戏。继言诸大国，各有白马誓。预储大万金，始可戮一士。矧持英簜来，堂堂大国使。一客不能容，反纵瘈犬噬。问罪责主人，将以何辞对？封事两留中，痛哭再上疏。彼贼敢横行，实挟朝贵势。奈何朝廷尊，公与匪人比？盲师糊涂相，骄将偃蹇吏。掷国作孤注，作事太愦愦。速请黄钺诛，无得议视贵。幸清君侧恶，斧钺臣不避。当璧天子父，不敢为尊讳。天潢盗弄兵，语直斥王字。呜呼批鳞难，况触投鼠忌。朝衣缚下狱，众口成诟詈。白刃露霜锋，黄巾走尘骑。阿师呼大兄，红带夹道侍。欢哗杀二毛，万头相倾挤。公甫下囚车，拜问臣何罪？刑官纵马来，大骂囚无礼。岂容发口言，指天复画地。呼天声未终，滚地头已坠。恶耗四海传，何人不雨泪！识公十数年，相见軏倒屣。追述潘邓说，许我以国器。同辈六七贤，推公最强记。喜谈佛老学，语我求出世。知公真名士，不独善交艺。未知比干心，竟为直谏碎。我实知公浅，负负心内愧。马关定约后，公来谒大吏。青梅雨翛翛，煮酒论时事。公言行箧中，携有《日本志》。此书早流布，直可省岁币。我已外史达，人实高阁置。我笑不任咎，公更发深喟。今日读公疏，倘得行公意。四百五十兆，何至贻民累。不独民累祛，中国咸受惠。即彼附贼徒，亦缓须臾毙。斥公助逆人，黄泉见亦悔。苍苍天九重，今尚浮云蔽。痛公不言隐，开卷軏流涕。盗首既伏诛，知公不为厉。定为社稷忧，骑龙谒天帝。世界随转轮，成坏各有劫。适值倾覆时，万法不必说。以君循吏才，三年官于越。无端桴鼓鸣，伏莽寇窃发。山县斗大城，城头黑云压。纷纷彼狼心，跃跃欲猪突。君昔理常平，手曾治大猾。鸮音不能革，生性成梼杌。到此播流言，官实通贼牒。作贼兼作官，满城耳喧聒。城中西教徒，积恶鬼罗刹。闪闪苍鹰眼，磨刀咸欲杀。公知事不可，大声作瞋喝。反激蚩蚩怒，一霎尽灭裂。非无防御使，蠢蠢怯如鳖。噤不发一言，坐视民劫夺。此客甫断头，彼奴复流血。乱刃白雨点，混杀到手滑。狾犬狂号跳，奔马肆啼齧。但是县衙人，一见軏摧捽。郎当子若孙，衣破脚不袜。同寮不肯留，望门走托钵。指名遍搜牢，牵发互辫结。驱羊人屠肆，执棰尚鞭挞。天堂变地狱，肉花碎片割。同时遭茶毒，彼此造何业？君当就缚时，自知当永诀。上念我佛恩，如何得解脱？下伤我母慈，如何保生活？可怜八十母，萧条几黄发。追忆六年前，春酒寿筵设。君披宫锦袍，手执先朝笏。公瑾与伯符，同年小一月。我歌寿人曲，登堂来拜谒。孙曾六七枝，一一芝兰茁。最小耳银珰，靧面白胜雪。谁料采衣舞，回旋仅一瞥？覆巢无完卵，雏鸟鸣亦绝。闻今既半年，未悉子存殁。家人畏惊倒，相戒咸结舌。入则围红裙，出乃易墨绖。母尚倚闾望，朝夕拜菩萨。念子归何迟，此别太契阔。岂知望子台，早既堆白骨。以君精佛理，夙通一切法。明知入世事，如露如泡沫。佛力犹有尽，何况身生灭。将头临刃时，定知不惊怛。独怪耶稣教，瓣香曾未爇。如何偕教徒，一例受磨折？观君遭万变，已足空一切。只有黄鸟歌，哀吟代呜咽！呜呼汉家厄，十世到我皇。上承六七圣，德泽遍八荒。麛裘三月政，讴歌不能忘。忽传有疾诏，遍求千金方。千人万人和，重鼓女娲簧。珠襦坐武帐，奔走何跄跄。神鹊衔果来，天女实发祥。今当尧舜朝，益宜简元良。恩赐太子衣，有心见厖凉。恻恻君弦声，晨寒哀履霜。瀛台百尺高，远隔海中央。齐东野人语，传说多荒唐。贼相与瞽师，发短心甚长。亟欲奉前星，高置中宫旁。猪王一无知，好勇徒强梁。群小争拥戴，妄夸国富强。待封狼居胥，同进万年觞。天适降神人，人人空拳张。张我虎神威，何难驱群羊。家家白莲花，满城吹迷香。直挑强邻怒，横纵国人狂。各国会师来，长驱莫敢当。遂令《春秋》笔，天王狩河阳。呜呼当此时，国势如蜩螗。东南外诸侯，亟亟宜勤王。上以肃宫禁，下以靖材枪。外以杜邻责，免索岁币偿。奈和裘蒙戎，失路迷伥伥。转令一匹夫，起为董公倡。遥闻誓群师，风云奉龙骧。多鱼忽漏言，一纲归沦亡。画虎竟不成，刲羊亦无衁。成败非所论，此志良可伤。人言秘筐中，别藏法三章。意实主民权，假托尊王纲。又言三日谷，纵兵肆跳踉。掳掠得几何，概许归橐囊。是皆莫须有，秘狱谁能详。江南群盗蒌，纷纷说连衡。倘若出此策，自毁周身防。铸铁成大错，引刀还自戕。明明勤王师，转以贼名扬。君魂果衔冤，被发诉帝乡。援枹率犀甲，号召诸国殇。请帝乘白龙，还我苍天苍。芒芒此禹域，滔滔彼汉江。君听人间谣，处处歌堂堂。
三用前韵
作者：黄遵宪
朝代：清

秋草滦河辇路荒，牛车重又冒风霜。国人争看天魔舞，帝女难言神鹊祥。今尚拳拳持玺绶，人言籍籍扑缣囊。芜萋豆粥艰辛处，应忆东朝乐未央。无人伏阙谏青蒲，事误都由七尺孤。当璧咸尊十阿父，折箠思服小单于。黄？拥护难为妇，宝玦凄凉乞作奴。同此王称同此祸，早知金狄譣非诬。
三用前韵·其一
作者：黄遵宪
朝代：清

秋草滦河辇路荒，牛车重又冒风霜。国人争看天魔舞，帝女难言神鹊祥。今尚拳拳持玺绶，人言籍籍扑缣囊。芜萋豆粥艰辛处，应忆东朝乐未央。
三用前韵·其二
作者：黄遵宪
朝代：清

无人伏阙谏青蒲，事误都由七尺孤。当璧咸尊十阿父，折箠思服小单于。黄？拥护难为妇，宝玦凄凉乞作奴。同此王称同此祸，早知金狄譣非诬。
三用前韵·其二
作者：黄遵宪
朝代：清
体裁：七言律诗

无人伏阙谏青蒲，事误都由七尺孤。当璧咸尊十阿父，折箠思服小单于。黄𧟌拥护难为妇，宝玦凄凉乞作奴。同此王称同此祸，早知金狄譣非诬。
上岳阳楼
作者：黄遵宪
朝代：清

巍峨雄关据上游，重湖八百望中收。当心忽压秦头日，画地难分禹迹州。从古荆蛮原小丑，即今砥柱孰中流。红髯碧眼知何意，挈镜来登最上头。
上海喜晤陈伯严
作者：黄遵宪
朝代：清

飒飒秋风夜气深，照人寒月肯来临。矶头黄鹄重相见，海底鳗鱼未易寻。大地山河悲缺影，中年丝竹动欢心。横流何处安身好？从子商量抱膝吟。
上黄鹤楼
作者：黄遵宪
朝代：清

矶头黄鹄日东流，又此阑干又此秋。鼾睡他人同卧榻，婆娑老子自登楼。能言鹦鹉悲名士，折翼天鹏概督州。洒尽新亭楚囚泪，烟波风景总生愁。
下水船歌
作者：黄遵宪
朝代：清

雷光一制光闪天，洪波直泻无回旋。饥鹰脱鞲兔走穴，驰轮下阪箭离弦。君看我舟疾如驶，世间快事那有此。潮头拍拍鸥乱飞，舟人叫绝篙师喜。一山当头一对面，倏忽两山都不见。群山转瞬眼欲花，况又山头云万变。江随山转气益骄，蹴沙啮石波横跳。山虽百折舟一直，拍耳惟觉风刁刁。风声水声相鼓荡，舷倾桅侧终无恙。风乘我耶我乘风，便凌霄汉游天上。年来足迹遍五洲，浮槎曾到天尽头。长风破浪奚足道，平生奇绝输此游。忽闻隔岸唱邪许，纤夫努力力如虎。百丈横牵上濑舟，三朝三暮见黄牛。
不忍池晚游诗
作者：黄遵宪
朝代：清

开门看雨梦才醒，一抹斜阳映画屏。随著西风便飞去，弱花无力系蜻蜓。蜃楼海气隐重城，浩浩风停远市声。四壁晚钟齐接应，分明不隔一牛鸣。红板长桥雁柱横，两头路接白沙平。前呼后拥萧萧马，犹记将军警跸声。如此江山信可怜，欢虞霸政百余年。黄梁饱饭红灯上，小户家家弄管弦。百千万树樱花红，一十二时僧楼钟。白头乌哭屋梁月，此是侯门彼佛宫。羯鼓冬冬舞折腰，银釭衔璧酒波摇。垆香袅处瓶花侧，不挂当时黑鞘刀。薄薄樱茶一吸馀，点心清露挹芙蕖。青衣擎出酒波绿，径尺玻璃纸片鱼。鸦背斜阳闪闪红，桃红人面薄纱笼。银鞍并坐妮妮语，马不嘶风人食风。万绿沈沈嘒一蝉，迷茫水气化湖烟。无端吹坠丰湖梦，不到丰湖已十年。绝远穷荒海外经，风灾鬼难渡零丁。谁知大地山河影，只一微尘水底星。濛濛隔水几行竹，暗暗笼烟并是梅。微影模糊声荦确，是谁携屐踏花来。柳梢斜挂月如丸，照水摇摇颇耐看。欲写真容无此镜，不难捉影捕风难。不耐茫茫对此何，花如吉野月须磨。如鱼邪虎乌乌武，树底时时人唱歌。三更夜深月上棂，荷花遥遥透微馨。垆烟帖妥窗纱静，不解参禅也读经。山色湖光一例奇，莫将西子笑东施。即今隔海同明月，我亦高吟《三笠辞》。
不忍池晚游诗·其一
作者：黄遵宪
朝代：清

开门看雨梦才醒，一抹斜阳映画屏。随著西风便飞去，弱花无力系蜻蜓。
不忍池晚游诗·其七
作者：黄遵宪
朝代：清

薄薄樱茶一吸馀，点心清露挹芙蕖。青衣擎出酒波绿，径尺玻璃纸片鱼。
不忍池晚游诗·其三
作者：黄遵宪
朝代：清

红板长桥雁柱横，两头路接白沙平。前呼后拥萧萧马，犹记将军警跸声。
不忍池晚游诗·其九
作者：黄遵宪
朝代：清

万绿沈沈嘒一蝉，迷茫水气化湖烟。无端吹坠丰湖梦，不到丰湖已十年。
不忍池晚游诗·其二
作者：黄遵宪
朝代：清

蜃楼海气隐重城，浩浩风停远市声。四壁晚钟齐接应，分明不隔一牛鸣。
不忍池晚游诗·其五
作者：黄遵宪
朝代：清

百千万树樱花红，一十二时僧楼钟。白头乌哭屋梁月，此是侯门彼佛宫。
不忍池晚游诗·其八
作者：黄遵宪
朝代：清

鸦背斜阳闪闪红，桃红人面薄纱笼。银鞍并坐妮妮语，马不嘶风人食风。
不忍池晚游诗·其六
作者：黄遵宪
朝代：清

羯鼓冬冬舞折腰，银釭衔璧酒波摇。垆香袅处瓶花侧，不挂当时黑鞘刀。
不忍池晚游诗·其十
作者：黄遵宪
朝代：清

绝远穷荒海外经，风灾鬼难渡零丁。谁知大地山河影，只一微尘水底星。
不忍池晚游诗·其十一
作者：黄遵宪
朝代：清

濛濛隔水几行竹，暗暗笼烟并是梅。微影模糊声荦确，是谁携屐踏花来。
不忍池晚游诗·其十三
作者：黄遵宪
朝代：清

不耐茫茫对此何，花如吉野月须磨。如鱼邪虎乌乌武，树底时时人唱歌。
不忍池晚游诗·其十二
作者：黄遵宪
朝代：清

柳梢斜挂月如丸，照水摇摇颇耐看。欲写真容无此镜，不难捉影捕风难。
不忍池晚游诗·其十五
作者：黄遵宪
朝代：清

山色湖光一例奇，莫将西子笑东施。即今隔海同明月，我亦高吟《三笠辞》。
不忍池晚游诗·其十四
作者：黄遵宪
朝代：清

三更夜深月上棂，荷花遥遥透微馨。垆烟帖妥窗纱静，不解参禅也读经。
不忍池晚游诗·其四
作者：黄遵宪
朝代：清

如此江山信可怜，欢虞霸政百余年。黄梁饱饭红灯上，小户家家弄管弦。
东沟行
作者：黄遵宪
朝代：清

濛濛北来黑烟起，将台传令敌来矣，神龙分行尾衔尾。倭来倭来渐趋前，绵绵翼翼一字连，倏忽旋转成浑圆。我军瞭敌遽飞炮，一弹轰雷百人扫，一弹星流药不爆。敌军四面来环攻，使船使马旋如风，万弹如锥争凿空。地炉煮海海波涌，海鸟绝飞伏蛟恐，人声鼓声噤不动。漫漫昏黑飞劫灰，两军各挟攻船雷，模糊不辨莫敢来。此船桅折彼釜破，万亿金钱分雨堕，入水化水火化火。火光激水水能飞，红日西斜无还时，两军各唱绕歌归。从此华船匿不出，人言船坚不如疾，有器无人终委敌。
中秋夜月
作者：黄遵宪
朝代：清

曾闻太姆会群仙，霞缛云絪敞绮筵。齐唱《人间可哀曲》，却忘天上是何年。横争丛博拚孤注，醉掷陶轮碎大千。剩取山河月中影，不成沧海不成田。
为佐野雪津常民题觚亭
作者：黄遵宪
朝代：清

占得江山美，觚亭足胜游。高人欣对宇，老子许登楼。海气鳌头日，天风鹏背秋。他时回首望，认此作并州。
为何翙高兵部藻翔题象山图
作者：黄遵宪
朝代：清

裨瀛大海四围环，半在虚无缥缈间。天戴尧时州禹迹，分明认取自家山。叩门海客偶谈瀛，发箧《阴符》或论兵。糜尽虫少剩猿鹤，拭乾残泪说闲情。说教袄神方造塔，讹言王母又行筹。年来洗耳胸无事，一味贪眠看水鸥。《十七史》从何处说，茫茫《六合》赋何愚。骑驴倒看云烟过，只好商量入画图。
为何翙高兵部藻翔题象山图·其一
作者：黄遵宪
朝代：清

裨瀛大海四围环，半在虚无缥缈间。天戴尧时州禹迹，分明认取自家山。
为何翙高兵部藻翔题象山图·其三
作者：黄遵宪
朝代：清

说教袄神方造塔，讹言王母又行筹。年来洗耳胸无事，一味贪眠看水鸥。
为何翙高兵部藻翔题象山图·其二
作者：黄遵宪
朝代：清

叩门海客偶谈瀛，发箧《阴符》或论兵。糜尽虫少剩猿鹤，拭乾残泪说闲情。
为何翙高兵部藻翔题象山图·其四
作者：黄遵宪
朝代：清

《十七史》从何处说，茫茫《六合》赋何愚。骑驴倒看云烟过，只好商量入画图。
为同年吴德潚寿其母夫人
作者：黄遵宪
朝代：清

郁郁龙象山，松柏森苍苍。中有丹山鸟，哀鸣复回翔。树下即方池，池旁多鸳鸯。封缸有美酒，罗列东西厢。新妇厨下来，徐徐捧羹汤。长孙华蘤冠，幼孙明月珰。再拜拜寿母，愿母举一觞。呼潇汝来前，未言泪盈眶。瞿瞿心目中，曷尝须臾忘！汝父初闻丧，星奔去澄江。露宿衣难斯，雨泣铃郎当。沈沈永宁城，凄风摇阴房。切脉雰乱丝，背面欹空床。病名我不知，何由知医方？回头看我面，眼语诸儿郎。复指白衣冠，当作收敛装。汝时口啖饼，学哭嬉柩旁。为汝换锦袍，随兄爇炉香。朝发沪州头，丹旐魂飞扬。暮宿巴江尾，白鸡鸣悽怆。体夫詈重棺，骑奴嘲空囊。家有垂白母，犹待儿治丧。遥遥二千里，如何到家乡？明年汝兄归，捧棺交汝兄。逝者遂已矣，存者称未亡。我今七十三，忽忽四十霜。食梅难得甜，啖蔗难得浆。何图见孙曾，驩笑同此堂。潇也奉母言，手书告其朋。同年黄遵宪，曾历各海邦。西俗重妇女，安居如天堂。一簪值十万，一衣百万强。登楼客持裾，试马夫引缰。梦中不识役，矧乃身手当。虽则同女身，苦乐何参商？吁嗟三代后，女学将毋忘。执业只箕帚，论功惟酒浆。所托或寒微，持身备嫔嫱。拳拳事女君，缩缩足循墙。人权绌已甚，世情习为常。周婆欲制礼，胡儿惟有娘。将此语人人，人人疑荒唐。人生于父母，犹戴日月光。同是鞠育恩，谁能忍分张？当时黔蜀交，塞道嗥豺狼。驱儿就兄学，虎口儿勿惊。黄巾动地来，捉人锁琅珰。弃家匿深山，视盎无宿粮。蜀姜与蜀锦，殷勤远寄将。口书勉儿学，儿学毋怠荒。山中多黄檗，甘苦母自尝。母苦儿则知，不知母何望？潇今富学行，非母曷有成。斯实备父德，岂徒慰姑嫜。作妇甘卑屈，为亲宜显扬。显扬万分一，恩义终难详。盘龙恭人诰，雕螭节孝坊。悠悠《鹿鸣》诗，并坐歌笙簧。歌我《述德篇》，彤管何芬芳。持谢有母人，念兹永勿忘！
为萧少尉步青作
作者：黄遵宪
朝代：清

守土穹官先败北，防河诸将亦笼东。哦松射鸭闲官耳，一死犹能作鬼雄。
为诗五悼亡作
作者：黄遵宪
朝代：清

画阁垂帘别样深，回廊乡屟更无音。平生爱尔风云气，倘既消磨不自禁。
久旱雨霁丘仲阏过访饮人境庐仲阏有诗兼慨近事依韵和之
作者：黄遵宪
朝代：清

生鞭碎尽剩湖光，未落秋花半染霜。举目山河故无恙，惊心风雨既重阳。麻鞋衮衮趋天阙，华盖迟迟返帝乡。话到黄龙清酒约，唏嘘无语忍衔觞。蒹葭秋老卧江湖，有客敲门梦乍苏。海外瀛谈劳炙輠，电中天笑诧投壶。自循短发羞吹帽，相对新亭喜雨珠。太白孤云高两角，不知曾溍汉旌无？
久旱雨霁丘仲阏过访饮人境庐仲阏有诗兼慨近事依韵和之·其一
作者：黄遵宪
朝代：清

生鞭碎尽剩湖光，未落秋花半染霜。举目山河故无恙，惊心风雨既重阳。麻鞋衮衮趋天阙，华盖迟迟返帝乡。话到黄龙清酒约，唏嘘无语忍衔觞。
久旱雨霁丘仲阏过访饮人境庐仲阏有诗兼慨近事依韵和之·其二
作者：黄遵宪
朝代：清

蒹葭秋老卧江湖，有客敲门梦乍苏。海外瀛谈劳炙輠，电中天笑诧投壶。自循短发羞吹帽，相对新亭喜雨珠。太白孤云高两角，不知曾溍汉旌无？
乌之珠歌
作者：黄遵宪
朝代：清

北风雨雪门不开，景山暂作金粟堆。黄竹歌停八骏杳，一马鸣诉悲风哀。北马远自流沙至，铁花满身黑云被。将军甫奏天马徕，雄姿已有凌云意。凤臆麟身人未知，内官频促黄门试。天颜一顾喜出群，便入天闲登上驷。春郊三月杨柳丝，九衢夹道飞龙旗。卧瓜吾仗引金钺，霓幢羽葆随黄麾。乌皮靴声地橐橐，龙纹盖影云迟迟。十五善射作前导，亲王贝勒相追随。中一天人御飞鞚，蹑电追风尘不动。黄鞯朱氎？金鞍，顾影不鸣更矜宠。路旁遥指衣黄人，侧睐龙媒神亦悚。沙平风软四蹄轻，不闻人声惟马声。银花佩帉露黄带，红绒结顶飘朱缨。少年天子万民看，望尘不及人皆惊。銮仪校尉独惆怅，轻车步辇空随行。从官争费千金产，苦索飞龙求上选。奚官善相阿敦调，有此神骏无此稳。一朝忽泣天花雨，日惨云冥愁楚楚。都是攀髯不逮人，并鲜慰情胜无女。万花溅泪柳愁含，御床不扫空垂帘。六宫共抱苍梧痛，万国还惊白奈簪。多时不见宫中驾，一马悲嘶夜复夜。自蒙拂试众人惊，奚啻黄金长声价。青丝络头伏道旁，反因受宠丛讥骂。何如死殉待昭陵，风雨灵旗驰石马。先皇御宇十三年，金床玉几少晏眠。黄巾甫平白帽扰，战马每岁从周旋。望骓礼拜木兰返，十年往事犹目前。中兴未集弓剑閟，岂独此马哀呼天。即今兵革犹未息，群胡化鬼扰西域。王师出关万虎貔，众马从人同杀贼。汝独一死报君恩，吁嗟龙性固难测。乌珠乌珠努力肯饱食，谅汝立功能报国！
乌之珠歌
作者：黄遵宪
朝代：清
体裁：古风

北风雨雪门不开，景山暂作金粟堆。黄竹歌停八骏杳，一马鸣诉悲风哀。北马远自流沙至，铁花满身黑云被。将军甫奏天马徕，雄姿已有凌云意。凤臆麟身人未知，内官频促黄门试。天颜一顾喜出群，便入天闲登上驷。春郊三月杨柳丝，九衢夹道飞龙旗。卧瓜吾仗引金钺，霓幢羽葆随黄麾。乌皮靴声地橐橐，龙纹盖影云迟迟。十五善射作前导，亲王贝勒相追随。中一天人御飞鞚，蹑电追风尘不动。黄鞯朱氎𨫂金鞍，顾影不鸣更矜宠。路旁遥指衣黄人，侧睐龙媒神亦悚。沙平风软四蹄轻，不闻人声惟马声。银花佩帉露黄带，红绒结顶飘朱缨。少年天子万民看，望尘不及人皆惊。銮仪校尉独惆怅，轻车步辇空随行。从官争费千金产，苦索飞龙求上选。奚官善相阿敦调，有此神骏无此稳。一朝忽泣天花雨，日惨云冥愁楚楚。都是攀髯不逮人，并鲜慰情胜无女。万花溅泪柳愁含，御床不扫空垂帘。六宫共抱苍梧痛，万国还惊白奈簪。多时不见宫中驾，一马悲嘶夜复夜。自蒙拂试众人惊，奚啻黄金长声价。青丝络头伏道旁，反因受宠丛讥骂。何如死殉待昭陵，风雨灵旗驰石马。先皇御宇十三年，金床玉几少晏眠。黄巾甫平白帽扰，战马每岁从周旋。望骓礼拜木兰返，十年往事犹目前。中兴未集弓剑閟，岂独此马哀呼天。即今兵革犹未息，群胡化鬼扰西域。王师出关万虎貔，众马从人同杀贼。汝独一死报君恩，吁嗟龙性固难测。乌珠乌珠努力肯饱食，谅汝立功能报国！
乙丑十一月避乱大埔三河虚四首
作者：黄遵宪
朝代：清

六月中兴洗甲兵，金陵王气复升平。岂知困兽犹能斗，尚有群蛙乱跳鸣。一面意开逋寇网，三边不筑受降城。细民坚壁知何益，翘首同瞻大帅旌。《南风》不竞死声多，生不逢辰可若何！人尽流离呼伯叔，时方灾难又干戈。诸公竟以邻为壑，一夜喧呼贼渡河。闻说牙璋师四起，将军翻用老廉颇。星斗无光夜色寒，一军惊拥将登坛。争功土聚沙中语，遇敌师从壁上观。谁敢倚公为砥柱，可怜报国只心肝。东南一局全输却，当局翻成袖手看。七年创痛记分明，无数沙虫殉一城。逐鹿狂奔成铤走，伤禽心怯又弦惊。爷娘弟妹牵衣语，南北东西何处行？一叶小舟三十口，流离虎穴脱馀生。
乙丑十一月避乱大埔三河虚四首·其一
作者：黄遵宪
朝代：清

六月中兴洗甲兵，金陵王气复升平。岂知困兽犹能斗，尚有群蛙乱跳鸣。一面意开逋寇网，三边不筑受降城。细民坚壁知何益，翘首同瞻大帅旌。
乙丑十一月避乱大埔三河虚四首·其三
作者：黄遵宪
朝代：清

星斗无光夜色寒，一军惊拥将登坛。争功土聚沙中语，遇敌师从壁上观。谁敢倚公为砥柱，可怜报国只心肝。东南一局全输却，当局翻成袖手看。
乙丑十一月避乱大埔三河虚四首·其二
作者：黄遵宪
朝代：清

《南风》不竞死声多，生不逢辰可若何！人尽流离呼伯叔，时方灾难又干戈。诸公竟以邻为壑，一夜喧呼贼渡河。闻说牙璋师四起，将军翻用老廉颇。
乙丑十一月避乱大埔三河虚四首·其四
作者：黄遵宪
朝代：清

七年创痛记分明，无数沙虫殉一城。逐鹿狂奔成铤走，伤禽心怯又弦惊。爷娘弟妹牵衣语，南北东西何处行？一叶小舟三十口，流离虎穴脱馀生。
乙未二月二十七日公祭沈文肃公祠
作者：黄遵宪
朝代：清

管弦合沓钟鼓喧，左炉右鼎腾香烟。翩然被发乘云下，知公未遂神龙蟠。凭阑东望大江去，旁通闽海百由延。增城赤嵌矗弧岛，下有膏沃千良田。柘浆茶荈作银气，红尘四合城郭阗。生番攫人食人肉，侧有饿虎贪垂涎。当时倭奴轶我界，公统王师居中权。大官媕婀主和议，公唾谓不值一钱。侧闻近者议输币，乃竭水衡倾铜山。南门管轮东流柱，摇摇竟如风旌悬。流求两属忽改县，举族北辕王东迁。公言尺寸不许让，兴灭继绝兼保藩。毡裘大长议分岛，公尚摇手谓不然。岂期舐糠遂及米，神州亦竟污腥膻。巍峨钜舰古未有，凿破混沌成方圆。《考工》作记智述物，云房石栈相钩连。后来汉帜成一队，椎轮笔路推公先。病中呢喃造铁甲，欲聚众铁城三边。东沟一战炮雷震，轰轰洞击七札穿。人船兵甲各糜化，虫沙万数鱼鳖千。威海刘岛据坚要，漆城孰上池难填。蝝息蜷伏不敢出，如引铁锁封喉咽。天骄横肆地险失，坐令蚍蚁咸无援。曹蜍李志奄奄气，仰求敌国垂哀怜。言为众生乞生命，手书降表黄龙笺。恐公闻此气山涌，妄语诡公船犹全。就中邓林二死士，躬蹈烈火沈重渊。愿公遣使携葆羽，垂手接引援上天。金戈铁马英灵在，倘藉神力旋坤乾。吁嗟公去十六载，今日何月时何年！捧觞再拜席未散，又闻奔命囊书传。
九姓渔船曲
作者：黄遵宪
朝代：清

白石青溪波作镜，翩翩自照惊鸿影。本来此事不干卿，偏扰波澜生古井。使君五马从天来，八闽张罗纲贤才。何图满载珊瑚后，还有西施纲载回。西施一舸轻波软，原是官船当娃馆。玉女青矑隔版窥，径就郎怀歌婉转。婉转偎郎倚郎坐，不道鲁男真不可。此时忍后未能禁，此夕消魂便真个。门前乌桕天将曙，搴帷重对双星诉。君看银潢一道斜，小星竟向鹊桥渡。鹊桥一渡太匆匆，割臂盟寒忍负侬。不愿邮亭才一夕，宁将歌曲换三公。纷纷礼法言如雨，风语华言相诖误。欲乞春阴巧护花，缘章宁向东皇诉。略言臣到庚宗宿，大堤花艳惊人目。为求簉室梦泉丘，敢挈阿娇贮金屋。弹章自劾满朝惊，竟以风流微罪行。如何铁石心肠者，偏对梨涡忽有情？雅娘传语鸩媒妒，侬家世世横塘住。相当应嫁弄潮儿，不然便逐浮梁贾。张罗得为虽有缘，将珠抵鹊宁非误？祸水真成薄命人，微瑕究惜《闲情赋》。刚说高飞变凤凰，无端打散惊鸳鸯。金钗敲断都由我，团扇遮羞怕见郎。永丰坊柳丝丝缘，抛却一官剩双宿。莫将破甑屡回头，且唱同舟定情曲。
九月初三夜招袁重黎柯巽庵梁节庵王晋卿诸君小饮和节庵韵
作者：黄遵宪
朝代：清

袅袅风波又此秋，青溪几曲映清流。疏篷剪烛人重话，短鬓簪花老渐羞。杯影惊心倾海水，角声催晚逼城楼。蒹葭别有凄凄恨，不向中央怨阻修。
九月十一夜渡苏彝士河
作者：黄遵宪
朝代：清

云敛天高暑渐清，沈沈鱼钥夜三更。侵衣雪色添秋冷，绕槛灯光混月明。大漠径从沙碛度，双轮徐碾海波平。忽思十五年前事，曾在蓬莱岛上行。
九月朔日启程由上海归舟中作
作者：黄遵宪
朝代：清

月黑霜凝点客衣，寥天雁影乍南飞。一池水问干何事，万里风劳远送归。测镜回看星贯索，解装待问石支机。旁人莫误三能望，遥指银潢望紫微。
乡人以余远归争来询问赋此志感
作者：黄遵宪
朝代：清

欢迎海客远游归，各认容颜半是非。六合外从何处说，十年来渐故人稀。糟床争送墙头酒，针线愁牵身上衣。旧识新交遍天下，可如亲戚话依依。
书愤
作者：黄遵宪
朝代：清

一自珠崖弃，纷纷各效尤。瓜分惟客听，薪尽向予求。秦楚纵横日，幽燕十六州。未闻南北海，处处扼咽喉。岂欲亲豺虎，联交约近攻。如何盟白马，无故卖卢龙？一着棋全败，连环结不穷。四邻墙有耳，言早泄诸戎。扰扰无穷事，吁嗟景教行。乍闻袄庙火，已见德车旌。过重牵牛罚，横光啮犬争。挟强图一逞，莫问出师名。古有羁縻地，今称隃领州。竟闻秦失鹿，转使鲁无鸠。地动山移恐，天悬日坠尤。君看黑奴国，到此属何洲？弱肉供强食，人人虎口危。无边画瓯脱，有地尽华离。争问三分鼎，横张十字旗。波兰与天竺，后患更谁知？
书愤·其一
作者：黄遵宪
朝代：清

一自珠崖弃，纷纷各效尤。瓜分惟客听，薪尽向予求。秦楚纵横日，幽燕十六州。未闻南北海，处处扼咽喉。
书愤·其三
作者：黄遵宪
朝代：清

扰扰无穷事，吁嗟景教行。乍闻袄庙火，已见德车旌。过重牵牛罚，横光啮犬争。挟强图一逞，莫问出师名。
书愤·其二
作者：黄遵宪
朝代：清

岂欲亲豺虎，联交约近攻。如何盟白马，无故卖卢龙？一着棋全败，连环结不穷。四邻墙有耳，言早泄诸戎。
书愤·其五
作者：黄遵宪
朝代：清

弱肉供强食，人人虎口危。无边画瓯脱，有地尽华离。争问三分鼎，横张十字旗。波兰与天竺，后患更谁知？
书愤·其四
作者：黄遵宪
朝代：清

古有羁縻地，今称隃领州。竟闻秦失鹿，转使鲁无鸠。地动山移恐，天悬日坠尤。君看黑奴国，到此属何洲？
乱后归家
作者：黄遵宪
朝代：清

遂有还家乐，跳梁贼尽平。举家开笑口，一棹出江城。儿女团圞坐，风波自在行。惊魂犹未定，夜半莫呼兵。即别潮州去，还从蓬辣归。累人行箧少，滞我客舟迟。颠倒归来梦，惊疑痛定思。便还无处所，已喜免流离。一炬成焦土，先人此敝庐。有家真壁立，无树可巢居。小妇啼开箧，群童喜荷锄。苔花经雨长，狼藉满家书。便免颠连苦，相依此一窝。窗虚添夜冷，屋漏得天多。豺虎中原气，蛟螭海上波。扫除勤一室，此志恐销磨。
乱后归家·其一
作者：黄遵宪
朝代：清

遂有还家乐，跳梁贼尽平。举家开笑口，一棹出江城。儿女团圞坐，风波自在行。惊魂犹未定，夜半莫呼兵。
乱后归家·其三
作者：黄遵宪
朝代：清

一炬成焦土，先人此敝庐。有家真壁立，无树可巢居。小妇啼开箧，群童喜荷锄。苔花经雨长，狼藉满家书。
乱后归家·其二
作者：黄遵宪
朝代：清

即别潮州去，还从蓬辣归。累人行箧少，滞我客舟迟。颠倒归来梦，惊疑痛定思。便还无处所，已喜免流离。
乱后归家·其四
作者：黄遵宪
朝代：清

便免颠连苦，相依此一窝。窗虚添夜冷，屋漏得天多。豺虎中原气，蛟螭海上波。扫除勤一室，此志恐销磨。
二十初度
作者：黄遵宪
朝代：清

堕地添丁日，时平万户春。我生遂多事，臣壮不如人。离乱艰难际，穷愁现在身。摩挲腰下剑，龙性那能驯。
五月十三夜江行望月
作者：黄遵宪
朝代：清

洒泪填东海，而今月一圆。江流仍此水，世界竟何年。横折山河影，谁攀阊阖天？增城高赤嵌，应照血痕殷。
五用前韵
作者：黄遵宪
朝代：清

盗玺曾闻罪赞襄，如何在鼎九刑忘。君臣相顾如骑虎，父子难为隐攘羊。今日家居谁撞坏，老身社饭自思量。忽传罪已兴元诏，沾洒青霄泪万行。掩抑鱼轩赋载驱，吞声在野鹆跦跦。扈行尚纵花门贼，入衙难徵竹使符。旧梦百年仍锁港，残山半壁欲迁都。最怜黄鹤楼中客，西望长安泪眼枯。
五用前韵·其一
作者：黄遵宪
朝代：清

盗玺曾闻罪赞襄，如何在鼎九刑忘。君臣相顾如骑虎，父子难为隐攘羊。今日家居谁撞坏，老身社饭自思量。忽传罪已兴元诏，沾洒青霄泪万行。
五用前韵·其二
作者：黄遵宪
朝代：清

掩抑鱼轩赋载驱，吞声在野鹆跦跦。扈行尚纵花门贼，入衙难徵竹使符。旧梦百年仍锁港，残山半壁欲迁都。最怜黄鹤楼中客，西望长安泪眼枯。
五禽言
作者：黄遵宪
朝代：清

不如归去，不如归去！博劳无父鹦无母，生小零丁长艰苦，毛羽虽成不自主。归去归去，归何处？不如归去！姑恶姑恶，小姑谣诼！小姑才我有间时，狞奴黠婢日助虐。十年不将雏，自叹妾命薄。作窠犹未成，亦愿受鞭扑。一意报姑恩，云何姑不乐？姑恶姑恶！泥滑滑，泥滑滑！北风多雨雪，十步九倾跌。前日一翼剪，昨日一臂折。阿谁肯护持，举足动牵掣。仰天欲哀鸣，口噤不敢说。回头语故雌，恐难复相活。泥滑滑！阿婆饼焦，阿婆饼焦！阿婆年少时，羹汤能手调。今日阿婆昏且骄，汝辈不解事，阿婆手自操。大妇来，口譊譊。小妇来，声嚣嚣。都道阿婆本领高。豆萁然尽煎太急，炙手手热惊啼号。阿婆饼焦！行不得也哥哥，行不得也哥哥！黑云盖野天无河，枝摇树撼风雨多，骨肉满眼各自他。三年病损瘦到骨，还欲将身入纲罗。一身纲罗不敢惜，巢倾卵覆将奈何！行不得也哥哥！
五禽言·其三
作者：黄遵宪
朝代：清

泥滑滑，泥滑滑！北风多雨雪，十步九倾跌。前日一翼剪，昨日一臂折。阿谁肯护持，举足动牵掣。仰天欲哀鸣，口噤不敢说。回头语故雌，恐难复相活。泥滑滑！
五禽言·其二
作者：黄遵宪
朝代：清

姑恶姑恶，小姑谣诼！小姑才我有间时，狞奴黠婢日助虐。十年不将雏，自叹妾命薄。作窠犹未成，亦愿受鞭扑。一意报姑恩，云何姑不乐？姑恶姑恶！
五禽言·其五
作者：黄遵宪
朝代：清

行不得也哥哥，行不得也哥哥！黑云盖野天无河，枝摇树撼风雨多，骨肉满眼各自他。三年病损瘦到骨，还欲将身入纲罗。一身纲罗不敢惜，巢倾卵覆将奈何！行不得也哥哥！
五禽言·其四
作者：黄遵宪
朝代：清

阿婆饼焦，阿婆饼焦！阿婆年少时，羹汤能手调。今日阿婆昏且骄，汝辈不解事，阿婆手自操。大妇来，口譊譊。小妇来，声嚣嚣。都道阿婆本领高。豆萁然尽煎太急，炙手手热惊啼号。阿婆饼焦！
京乱补述六首
作者：黄遵宪
朝代：清

王屋沈沈者，翻闻篝火鸣。潢池纷盗弄，枉矢竟流行。白棓天魔舞，丹书鬼卒名。人言十常侍，内应早连盟。一炬咸阳火，群飞京洛尘。自天来剑侠，无地立环人。囊射匈奴血，鞭麾小婢神。将军三十六，妖服尽黄巾。天竟生颓祸，人争唱《董逃》。空闻宣虎节，莫肯解牛刀。举国成狂病，群官作贼曹。驴王兼狗相，踊跃喜同袍。万国纷驰檄，传闻客馆攻。鱼枯将海涸，龙睡尚天聋。雷斗枪云黑，星飞弹雨红。不堪掘残冢，肆虐到神丛。亦有诛奸疏，泣陈王室尤。裂麻要帝诺，攀槛碎臣头。月晕蓬星见，山倾铁血流。终看胡骑入，抉眼在城楼。热铁飞轮下，城门牡早亡。手持忘玉玺，事误泣金床。弃甲逃神将，函头索贼王。虏尘重扰扰，又换八旗扬。
京乱补述六首·其一
作者：黄遵宪
朝代：清

王屋沈沈者，翻闻篝火鸣。潢池纷盗弄，枉矢竟流行。白棓天魔舞，丹书鬼卒名。人言十常侍，内应早连盟。
京乱补述六首·其三
作者：黄遵宪
朝代：清

天竟生颓祸，人争唱《董逃》。空闻宣虎节，莫肯解牛刀。举国成狂病，群官作贼曹。驴王兼狗相，踊跃喜同袍。
京乱补述六首·其二
作者：黄遵宪
朝代：清

一炬咸阳火，群飞京洛尘。自天来剑侠，无地立环人。囊射匈奴血，鞭麾小婢神。将军三十六，妖服尽黄巾。
京乱补述六首·其五
作者：黄遵宪
朝代：清

亦有诛奸疏，泣陈王室尤。裂麻要帝诺，攀槛碎臣头。月晕蓬星见，山倾铁血流。终看胡骑入，抉眼在城楼。
京乱补述六首·其六
作者：黄遵宪
朝代：清

热铁飞轮下，城门牡早亡。手持忘玉玺，事误泣金床。弃甲逃神将，函头索贼王。虏尘重扰扰，又换八旗扬。
京乱补述六首·其四
作者：黄遵宪
朝代：清

万国纷驰檄，传闻客馆攻。鱼枯将海涸，龙睡尚天聋。雷斗枪云黑，星飞弹雨红。不堪掘残冢，肆虐到神丛。
京师
作者：黄遵宪
朝代：清

郁郁千年王气旺，中间鼎盛数乾嘉。可怜一炬成焦土，留与东京说梦华。鸲鹆来巢公在野，鸱鸮毁室我无家。登城不见黄旗影，独有斜阳咽暮笳。
人境庐之邻有屋数间余购取其地葺而新之有楼岿然独立无壁南武山人为书一联曰陆沈欲借舟权住天问翻无壁受呵因足成之
作者：黄遵宪
朝代：清

半世浮槎梦里过，归来随地觅行窝。陆沈欲借舟权住，天问翻无壁受呵。偶引雏孙问初月，且容时辈量汪波。湾湾几曲青溪水，可有人寻到钓蓑？
人境庐杂诗
作者：黄遵宪
朝代：清

春风吹庭树，树树若为秋。忽作通宵雨，来登近水楼。湿云攒岫出，叠浪拍天流。不识新波长，沙边有睡鸥。门前几株树，树外一亭茅。唼絮鱼行水，衔雏鸟恋巢。月随瓜架漏，花入药栏交。难怪陶徵士，移居乐近郊。亦有终焉志，其如绿鬓何！云闲犹作雨，水止亦生波。春暖先鸦起，湖宽让鲫多。门前亲种柳，生意未婆娑。出屋梧桐长，都经手自栽。十年劳树木，百尺看成材。莽莽风云会，深深雨露培。最高枝上月，留待凤皇来。紫滕花压架，开落到如今。旧雨伤黄土，残春怅绿阴。寻香犹惘惘，埋玉故深深。庭下交叉手，多余变旧心。叶叶蕉相击，丛丛竹自鸣。萧萧传雨竟，摵摵误秋声。露湿寒蛩寂，枝摇暗鹊惊。幢幢灯影暗，独坐到微明。初日照高楼，迟迟树影收。苔痕绿壁漫，花气到帘留。春软鸡同粥，风和鹊亦柔。书声墙外过，有弟住东头。耐冷齐头客，鳏鱼不寐馀。知君长独坐，念我近何如？哀乐中年感，艰难远道书。杨梁诸子好，踪迹亦萧疏。
人境庐杂诗·其一
作者：黄遵宪
朝代：清

春风吹庭树，树树若为秋。忽作通宵雨，来登近水楼。湿云攒岫出，叠浪拍天流。不识新波长，沙边有睡鸥。
人境庐杂诗·其七
作者：黄遵宪
朝代：清

初日照高楼，迟迟树影收。苔痕绿壁漫，花气到帘留。春软鸡同粥，风和鹊亦柔。书声墙外过，有弟住东头。
人境庐杂诗·其三
作者：黄遵宪
朝代：清

亦有终焉志，其如绿鬓何！云闲犹作雨，水止亦生波。春暖先鸦起，湖宽让鲫多。门前亲种柳，生意未婆娑。
人境庐杂诗·其二
作者：黄遵宪
朝代：清

门前几株树，树外一亭茅。唼絮鱼行水，衔雏鸟恋巢。月随瓜架漏，花入药栏交。难怪陶徵士，移居乐近郊。
人境庐杂诗·其五
作者：黄遵宪
朝代：清

紫滕花压架，开落到如今。旧雨伤黄土，残春怅绿阴。寻香犹惘惘，埋玉故深深。庭下交叉手，多余变旧心。
人境庐杂诗·其八
作者：黄遵宪
朝代：清

耐冷齐头客，鳏鱼不寐馀。知君长独坐，念我近何如？哀乐中年感，艰难远道书。杨梁诸子好，踪迹亦萧疏。
人境庐杂诗·其六
作者：黄遵宪
朝代：清

叶叶蕉相击，丛丛竹自鸣。萧萧传雨竟，摵摵误秋声。露湿寒蛩寂，枝摇暗鹊惊。幢幢灯影暗，独坐到微明。
人境庐杂诗·其四
作者：黄遵宪
朝代：清

出屋梧桐长，都经手自栽。十年劳树木，百尺看成材。莽莽风云会，深深雨露培。最高枝上月，留待凤皇来。
人境庐联
作者：黄遵宪
朝代：清
体裁：联

万象涵归方丈室；四围环列自家山。
人境庐联
作者：黄遵宪
朝代：清
体裁：联

有三分水，二分竹，添一分明月；从五步楼，十步阁，望百步大江。
人境庐联
作者：黄遵宪
朝代：清
体裁：联

药是当归，花宜旋覆；虫还无恙，鸟莫奈何。
今别离
作者：黄遵宪
朝代：清

别肠转如轮，一刻既万周。眼见双轮驰，益增中心忧。古亦有山川，古亦有车舟。车舟载离别，行止犹自由。今日舟与车，并力生离愁。明知须臾景，不许稍绸缪。钟声一及时，顷刻不少留。虽有万钧柁，动如绕指柔。岂无打头风，亦不畏石尤。送者未及返，君在天尽头。望影倏不见，烟波杳悠悠。去矣一何速，归定留滞不？所愿君归时，快乘轻气球。朝寄平安语，暮寄相思字。驰书迅已极，云是君所寄。既非君手书，又无君默记。虽署花字名，知谁钳缗尾？寻常并坐语，未遽悉心事。况经三四译，岂能达人意。只有班班墨，颇似临行泪。门前两行树，离离到天际。中央亦有丝，有丝两头系。如何君寄书，断续不时至？每日百须臾，书到时有几？一息不相闻，使我容颜悴。安得如电光，一闪至君旁。开函喜动色，分明是君容。自君镜奁来，入妾怀袖中。临行剪中衣，是妾亲手缝。肥瘦妾自思，今昔得毋同？自别思见君，情如春酒浓。今日见君面，仍觉心忡忡。揽镜妾自照，颜色桃花红。开箧持赠君，如与君相逢。妾有钗插鬓，君有襟当胸。双悬可怜影，汝我长相从。虽则长相从，别恨终无穷。对面不解语，若隔山万重。自非梦来往，密意何由通。汝魂将何之，欲与君追随。飘然渡沧海，不畏风波危。昨夕入君室，举手搴君帷。披帷不见人，想君就枕迟。君魂倘寻我，会面亦难期。恐君魂来日，是妾不寐时。妾睡君或醒，君睡妾岂知。彼此不相闻，安怪常参差。举头见明月，明月方入扉。此时想君身，侵晓刚披衣。君在海之角，妾在天之涯。相去三万里，昼夜相背驰。眠起不同时，魂梦难相依。地长不能缩，翼短不能飞。只有恋君心，海枯终不移。海水深复深，难以量相思。
今别离
作者：黄遵宪
朝代：清

别肠转如轮，一刻既万周。眼见双轮驰，益增中心忧。古亦有山川，古亦有车舟。车舟载离别，行止犹自由。今日舟与车，并力生离愁。明知须臾景，不许稍绸缪。钟声一及时，顷刻不少留。虽有万钧柁，动如绕指柔。岂无打头风？亦不畏石尤。送者未及返，君在天尽头。望影倏不见，烟波杳悠悠。去矣一何速，归定留滞不？所愿君归时，快乘轻气球。朝寄平安语，暮寄相思字。驰书迅已极，云是君所寄。既非君手书，又无君默记。虽署花字名，知谁箝缗尾？寻常并坐语，未遽悉心事。况经三四译，岂能达人意！只有斑斑墨，颇似临行泪。门前两行树，离离到天际。中央亦有丝，有丝两头系。如何君寄书，断续不时至？每日百须臾，书到时有几？一息不相闻，使我容颜悴。安得如电光，一闪至君旁！开函喜动色，分明是君容。自君镜奁来，入妾怀袖中。临行剪中衣，是妾亲手缝。肥瘦妾自思，今昔得毋同？自别思见君，情如春酒浓。今日见君面，仍觉心忡忡。揽镜妾自照，颜色桃花红。开箧持赠君，如与君相逢。妾有钗插鬓，君有襟当胸。双悬可怜影，汝我长相从。虽则长相从，别恨终无穷。对面不解语，若隔山万重。自非梦来往，密意何由通！汝魂将何之？欲与君追随。飘然渡沧海，不畏风波危。昨夕入君室，举手搴君帷。披帷不见人，想君就枕迟。君魂倘寻我，会面亦难期。恐君魂来日，是妾不寐时。妾睡君或醒，君睡妾岂知。彼此不相闻，安怪常参差！举头见明月，明月方入扉。此时想君身，侵晓刚披衣。君在海之角，妾在天之涯。相去三万里，昼夜相背驰。眠起不同时，魂梦难相依。地长不能缩，翼短不能飞。只有恋君心，海枯终不移。海水深复深，难以量相思。
今别离·其三
作者：黄遵宪
朝代：清

开函喜动色，分明是君容。自君镜奁来，入妾怀袖中。临行剪中衣，是妾亲手缝。肥瘦妾自思，今昔得毋同？自别思见君，情如春酒浓。今日见君面，仍觉心忡忡。揽镜妾自照，颜色桃花红。开箧持赠君，如与君相逢。妾有钗插鬓，君有襟当胸。双悬可怜影，汝我长相从。虽则长相从，别恨终无穷。对面不解语，若隔山万重。自非梦来往，密意何由通。
今别离·其二
作者：黄遵宪
朝代：清

朝寄平安语，暮寄相思字。驰书迅已极，云是君所寄。既非君手书，又无君默记。虽署花字名，知谁钳缗尾？寻常并坐语，未遽悉心事。况经三四译，岂能达人意。只有班班墨，颇似临行泪。门前两行树，离离到天际。中央亦有丝，有丝两头系。如何君寄书，断续不时至？每日百须臾，书到时有几？一息不相闻，使我容颜悴。安得如电光，一闪至君旁。
今别离·其四
作者：黄遵宪
朝代：清

汝魂将何之，欲与君追随。飘然渡沧海，不畏风波危。昨夕入君室，举手搴君帷。披帷不见人，想君就枕迟。君魂倘寻我，会面亦难期。恐君魂来日，是妾不寐时。妾睡君或醒，君睡妾岂知。彼此不相闻，安怪常参差。举头见明月，明月方入扉。此时想君身，侵晓刚披衣。君在海之角，妾在天之涯。相去三万里，昼夜相背驰。眠起不同时，魂梦难相依。地长不能缩，翼短不能飞。只有恋君心，海枯终不移。海水深复深，难以量相思。
今别离（其一）
作者：黄遵宪
朝代：清
体裁：诗

别肠转如轮，一刻既万周。眼见双轮驰，益增中心忧。古亦有山川，古亦有车舟。车舟载离别，行止犹自由。今日舟与车，并力生离愁。明知须臾景，不许稍绸缪。钟声一及时，顷刻不少留。虽有万钧柁，动如绕指柔。岂无打头风，亦不畏石尤。送者未及返，君在天尽头。望影倏不见，烟波杳悠悠。去矣一何速，归定留滞不？所愿君归时，快乘轻气球。
今夕
作者：黄遵宪
朝代：清

相逢都怪鬓毛苍，今夕重依灯烛光。已去年华一弹指，无穷心事九回肠。云中蜃气楼台幻，海外龙堆道路长。身世茫茫何可说，呼儿炊饭熟黄梁。
代柬寄诗五兰谷并问诸友
作者：黄遵宪
朝代：清

入梦江湖远，撑胸天地宽。长安人踏破，有客独居难。短榻鸣虫寂，孤灯落叶寒。不禁儿女语，琐屑写君看。万树秋风起，吾心吹不归。袖留孤刺在，书自百城围。大海容鸥住，高云看鸟飞。酒痕和泪渍，时一检青衣。亲健都奇福，芳兰各自花。云扶王父杖，酒暧冷官衙。巢燕长依母，凄乌又有家。上堂如照镜，莫叹鬓丝华。覆地桐阴绿，中为人境庐。刚柔分日课，兄弟各头居。草草常留饭，匆匆亦读书。近来仍过我，见我衮师无？
代柬寄诗五兰谷并问诸友·其一
作者：黄遵宪
朝代：清

入梦江湖远，撑胸天地宽。长安人踏破，有客独居难。短榻鸣虫寂，孤灯落叶寒。不禁儿女语，琐屑写君看。
代柬寄诗五兰谷并问诸友·其三
作者：黄遵宪
朝代：清

亲健都奇福，芳兰各自花。云扶王父杖，酒暧冷官衙。巢燕长依母，凄乌又有家。上堂如照镜，莫叹鬓丝华。
代柬寄诗五兰谷并问诸友·其二
作者：黄遵宪
朝代：清

万树秋风起，吾心吹不归。袖留孤刺在，书自百城围。大海容鸥住，高云看鸟飞。酒痕和泪渍，时一检青衣。
代柬寄诗五兰谷并问诸友·其四
作者：黄遵宪
朝代：清

覆地桐阴绿，中为人境庐。刚柔分日课，兄弟各头居。草草常留饭，匆匆亦读书。近来仍过我，见我衮师无？
以莲菊桃杂供一瓶作歌
作者：黄遵宪
朝代：清

南斗在北海西流，春非我春秋非秋。人言今日是新岁，百花烂熳堆案头。主人三载蛮夷长，足遍五洲多异想。且将本领管群花，一瓶海水同供养。莲花衣白菊花黄，夭桃侧侍添红妆。双花并头一在手，叶叶相对花相当。浓如栴檀和众香，灿如云锦粉五色。华如宝衣陈七市，美如琼浆合天食。如竞笳鼓调筝琶，蕃汉龟兹乐一律。如天雨花花满身，合仙佛魔同一室。如招海客通商船，黄白黑种同一国。一花惊喜初相见，四千余岁甫识面。一花自顾远自猜，万里绝域我能来。一花退立如局缩，人太孤高我惭俗。一花傲睨如居居，了更妩媚非粗疏。有时背面互猜忌，非我族类心必异。有时并肩相爱怜，得成眷属都有缘。有时低眉若饮泣，偏是同根煎太急。有时仰首翻踌躇，欲去非种谁能锄。有时俯水瞋不语，谁滋他族来逼处。有时微笑临春风，来者不拒何不容。众花照影影一样，曾无人相无我相。传语天下万万花，但是同种均一家。古言猗傩花无知，听人位置无差池。我今安排花愿否，拈花笑索花点首。花不能言我饶舌，花神汝莫生分别。唐人本自善唐花，或者并使兰花梅花一齐发。飙轮来往如电过，不日便可归支那。此瓶不乾花不萎，不必少见多怪如橐驼。地球南北倘倒转，赤道逼人寒署变。尔时五羊仙城化作海上山，亦有四时之花开满悬。即今种花术益工，移枝接叶争天功。安知莲不变桃桃不变为菊，迥黄转绿谁能穷？化工造物先造质，控搏众质亦多术。安知夺胎换骨无金丹，不使此莲此菊此桃万亿化身合为一。众生后果本前因，汝花未必原花身。动物植物轮回作生死，安知人不变花花不变为人。六十四质亦么么，我身离合无不可。质有时坏神永存，安知我不变花花不变为我。千秋万岁魂有知，此花此我相追随。待到汝花将我供瓶时，远愿对花一读今我诗。
仰天
作者：黄遵宪
朝代：清

仰天击缶唱乌乌，拍遍阑干碎唾壶。病久忍摩新髀肉，劫余惊抚好头颅。箧藏名士株连籍，壁挂群雄豆剖图。敢托鸩媒从凤驾，自排阊阖拨云呼。
伦敦大雾行
作者：黄遵宪
朝代：清

苍天已死黄天立，倒海翻云百神集。一时天醉帝梦酣，举国沉迷同失日。芒芒荡荡国昏荒，冥冥蒙蒙黑甜乡。我坐斗室几匝月，面壁惟拜灯光王。时不辨朝夕，地不识南北。离离火焰青，漫漫劫灰黑。如渡大漠沙尽黄，如探严穴黝难测。化尘尘亦缁，望气气皆墨。色象无可名，眼鼻若并塞。岂有盘古氏，出世天再辟。又非阿脩罗，搅海水上击。忽然黑暗无间堕落阿鼻狱，又惊恶风吹船飘至罗杀国。出门寸步不能行，九衢偏地铃铎声。车马鸡栖匿不出，楼台蜃气中含腥。天罗磕匝偶露缺，上有红轮色如血。暖暖曾无射目光，凉凉未觉炙手热。吾闻地球绕日日绕球，今之英属遍五洲。亦日所照无不到，光华远被天尽头。鸟知都城不见日，人人反抱天堕忧。又闻地气蒸腾化为雨，巧算能知雨点数。此邦本以水为家，况有灶烟十万户。倘将四海之雾铢积寸算来，或尚不如伦敦城中雾。
偕叶损轩大庄夜谈
作者：黄遵宪
朝代：清

频岁华胥睡味酣，又扶残醉到江南。更无旧雨谁堪语？欲访名山奈未谙。花尚含苞春过半，月刚留影夜初三。丁当檐铁君休问，抽得闲身且絮谭。
元朱碧山银槎歌
作者：黄遵宪
朝代：清

华灯照夜张铜荷，酒池滟滟吹白波。主人醉客出奇器，错落绝胜银颇罗。玉芒锋杀巧削楮，珊枝盘屈纷交柯。中虚龙腹深兀兀，下锐凤尾飞莎莎。滑稽满注妙能转，浑脱安稳平不颇。拍浮淩波舞白鸟，蜿蜒张翅旋丹螺。槎头有人五铢服，挟书傲睨颜微酡。蓬莱三山在台盏，靴尖一趯时来过。下镌至正壬寅字，朱华手造无差讹。吁嗟大元起漠北，灭国五十挥天戈。大瓶舁酒四白象，行幕鸣鼓千明驼。珠盘玉瓮鸦鹘石，万邦琛赆来求和。使星任指东西极，亦饮白鹄擎金鹅。承平日久文物盛，巧工亦复高巍峨。一杯流传六百载，急觞饮我尤盆多。天乎平户覆舟后，寇来又见东海倭。玉尘百斛输不尽，黄龙十舰弃则那。绣衣使者虽四出，强颜媚敌还遭诃。即今回槎令逐客，竟隔上阑遮银河。追思虞揭作高会，朝回花底恒鸣珂。清谈定穷星宿海，欢饮应赋《天马歌》。海鸥盗去杯羽化，尚窃形似工研磨。坐观桑田几兴废，如抚铜狄三摩挲。肆工述物亦苦窳，朝官退食无委蛇。攒眉对饮长太息，银槎银槎奈尔何！
八月十五夜太平洋舟中望月作歌
作者：黄遵宪
朝代：清

茫茫东海波连天，天边大月光团圆。送人夜夜照船尾，今夕倍放清光妍。一舟而外无寸地，上者青天下黑水。登程见月四回明，归舟已历三千里。大千世界共此月，世人不共中秋节。泰西纪历二千年，祇作寻常数圆缺。舟师捧盘登舵楼，船与天汉同西流。虬髯高歌碧眼醉，异方乐祇增人愁。此外同舟下床客，梦中暂免供人役。沈沈千蚁趋黑甜，交臂横肱睡狼藉。鱼龙悄悄夜三更，波平如镜风无声。一轮悬空一轮转，徘徊独作巡檐行。我随船去月随身，月不离我情倍亲。汪洋东海不知几万里，今夕之夕惟我与尔对影成三人。举头西指云深处，下有人家亿万户。几家儿女怨别离，几处楼台作歌舞？悲欢离合虽不同，四亿万众同秋中。岂知赤县神州地，美洲以西日本东，独有一客欹孤篷。此客出门今十载，月光渐照鬓毛改。观日曾到三神山，乘风意渡大瀛海。举头祇见故乡月，月不同时地各别。即今吾家隔海遥相望，彼乍东升此西没。嗟我身世犹转蓬，纵游所至如凿空。禹迹不到夏时变，我游所历殊未穷。九州脚底大球背，天胡置我于此中？异时汗漫安所抵，搔头我欲问苍穹。倚栏不寐心憧憧，月影渐变朝霞红，朦胧晓日生于东。
八用前韵
作者：黄遵宪
朝代：清

惊天重鼓女娲簧，横逼君弦变履霜。跪地习闻提冒絮，夺门祸遂起萧墙。日中倾蜺何无忌，海外医龙竟有方。闻道八神齐警跸，人间早既唱《堂堂》。鸾声夹道听欢呼，重睹官仪返上都。三月麛裘思德化，诸天龙节护曼殊。中央土复尊黄帝，十等人能冤黑奴。赖我圣君还我土，人人流涕说康衢。
八用前韵·其一
作者：黄遵宪
朝代：清

惊天重鼓女娲簧，横逼君弦变履霜。跪地习闻提冒絮，夺门祸遂起萧墙。日中倾蜺何无忌，海外医龙竟有方。闻道八神齐警跸，人间早既唱《堂堂》。
八用前韵·其二
作者：黄遵宪
朝代：清

鸾声夹道听欢呼，重睹官仪返上都。三月麛裘思德化，诸天龙节护曼殊。中央土复尊黄帝，十等人能冤黑奴。赖我圣君还我土，人人流涕说康衢。
六用前韵
作者：黄遵宪
朝代：清

噫嘻诸将敢连衡，传檄清奸告四方。狼角尽除尘尽埽，龙颜重奉日重光。到今北阙犹朝拱，岂有西邻妄责偿。汾水秋风太行雨，几人南望感勤王。天何沈醉国何辜，横使诸华扰五胡。照海红灯迎圣母，惊人铜版踏耶稣。奇闻竟合诸天战，改色愁看《盖地图》。到此鹊喧鸠聚语，犹夸魔术诩神符。
六用前韵·其一
作者：黄遵宪
朝代：清

噫嘻诸将敢连衡，传檄清奸告四方。狼角尽除尘尽埽，龙颜重奉日重光。到今北阙犹朝拱，岂有西邻妄责偿。汾水秋风太行雨，几人南望感勤王。
六用前韵·其二
作者：黄遵宪
朝代：清

天何沈醉国何辜，横使诸华扰五胡。照海红灯迎圣母，惊人铜版踏耶稣。奇闻竟合诸天战，改色愁看《盖地图》。到此鹊喧鸠聚语，犹夸魔术诩神符。
养疴杂诗
作者：黄遵宪
朝代：清

万山山顶树参天，树杪遥飞百道泉。谁信源头最高处，我方跂脚枕书眠。月黑风高树影沈，鸟噤虫息夜愔愔。柴门似有谁摇撼，晓起纵横虎迹深。树密山重深复深，穿云渡水偶行吟。欲寻归路无牛矢，转向无人迹处寻。高高山月一轮秋，夜半椰阴满画楼。分付驯猿攀摘去，渴茶渴酒正枯喉。钧天一醉梦模糊，喔喔鸡鸣病渐苏。南斗起看翻在北，不知仍是注生无？老妻日据灶觚听，邻有神符治病灵。佛祖不如天使贵，劝余多诵《可兰经》。波光淡白月黄昏，何物㜑娑石上蹲？欲废平生《无鬼论》，回头却是黑昆仑。处裈残虱扫除清，绕鬓飞蚊不一鸣。高枕胸中了无事，如何不睡又天明？桃花红杂柳花飞，水软波柔碧四围。五尺短绳孤棹艇，小儿欢曳鳄鱼归。一溪春水涨瀰瀰，闲曳烟蓑理钓丝。欲觅石头无坐处，却随野鹭立多时。竹外斜阳半灭明，卷帘欹枕看新晴。雨尘飘漾香烟袅，中有蛛丝屋角横。单衣白袷帐乌纱，寒暖时时十度差。冬亦非冬夏非夏，案头常供四时花。颓墙残月竹冥冥，闪闪微灯三两星。绛帕白衣偏袒舞，时闻巷犬吠流萤。镫红月白可怜宵，羯鼓如雷记里遥。异种名花新合乐，知谁金屋别藏娇。千形万态树扶疏，欲唤无名口又茹。重译补笺新草木，马留名字蟹行书。一声长啸海天空，声浪沈沈入海中。又挟馀声上天去，天边嘐唳一归鸿。荡荡青天一纸铺，团团红日半轮孤。波摇海绿云翻墨，谁写须臾万变图？
养疴杂诗·其一
作者：黄遵宪
朝代：清

万山山顶树参天，树杪遥飞百道泉。谁信源头最高处，我方跂脚枕书眠。
养疴杂诗·其七
作者：黄遵宪
朝代：清

波光淡白月黄昏，何物㜑娑石上蹲？欲废平生《无鬼论》，回头却是黑昆仑。
养疴杂诗·其七
作者：黄遵宪
朝代：清
体裁：七言绝句

波光淡白月黄昏，何物婆娑石上蹲？欲废平生《无鬼论》，回头却是黑昆仑。
养疴杂诗·其三
作者：黄遵宪
朝代：清

树密山重深复深，穿云渡水偶行吟。欲寻归路无牛矢，转向无人迹处寻。
养疴杂诗·其九
作者：黄遵宪
朝代：清

桃花红杂柳花飞，水软波柔碧四围。五尺短绳孤棹艇，小儿欢曳鳄鱼归。
养疴杂诗·其二
作者：黄遵宪
朝代：清

月黑风高树影沈，鸟噤虫息夜愔愔。柴门似有谁摇撼，晓起纵横虎迹深。
养疴杂诗·其五
作者：黄遵宪
朝代：清

钧天一醉梦模糊，喔喔鸡鸣病渐苏。南斗起看翻在北，不知仍是注生无？
养疴杂诗·其八
作者：黄遵宪
朝代：清

处裈残虱扫除清，绕鬓飞蚊不一鸣。高枕胸中了无事，如何不睡又天明？
养疴杂诗·其六
作者：黄遵宪
朝代：清

老妻日据灶觚听，邻有神符治病灵。佛祖不如天使贵，劝余多诵《可兰经》。
养疴杂诗·其十
作者：黄遵宪
朝代：清

一溪春水涨瀰瀰，闲曳烟蓑理钓丝。欲觅石头无坐处，却随野鹭立多时。
养疴杂诗·其十一
作者：黄遵宪
朝代：清

竹外斜阳半灭明，卷帘欹枕看新晴。雨尘飘漾香烟袅，中有蛛丝屋角横。
养疴杂诗·其十七
作者：黄遵宪
朝代：清

荡荡青天一纸铺，团团红日半轮孤。波摇海绿云翻墨，谁写须臾万变图？
养疴杂诗·其十三
作者：黄遵宪
朝代：清

颓墙残月竹冥冥，闪闪微灯三两星。绛帕白衣偏袒舞，时闻巷犬吠流萤。
养疴杂诗·其十二
作者：黄遵宪
朝代：清

单衣白袷帐乌纱，寒暖时时十度差。冬亦非冬夏非夏，案头常供四时花。
养疴杂诗·其十五
作者：黄遵宪
朝代：清

千形万态树扶疏，欲唤无名口又茹。重译补笺新草木，马留名字蟹行书。
养疴杂诗·其十六
作者：黄遵宪
朝代：清

一声长啸海天空，声浪沈沈入海中。又挟馀声上天去，天边嘐唳一归鸿。
养疴杂诗·其十四
作者：黄遵宪
朝代：清

镫红月白可怜宵，羯鼓如雷记里遥。异种名花新合乐，知谁金屋别藏娇。
养疴杂诗·其四
作者：黄遵宪
朝代：清

高高山月一轮秋，夜半椰阴满画楼。分付驯猿攀摘去，渴茶渴酒正枯喉。
再用前韵酬仲阏
作者：黄遵宪
朝代：清

夜雨红灯话《梦粱》，人言十事九荒唐。任移斗柄嗟王母，枉执干戈痛国殇。博戏几人朱果掷？劫灰遍地白莲香。残山一角携君看，差喜无须割地偿。北望钧天帝所都，诏书昨拜执金吾。羞言玉玺褒新事，凄绝霓旌《幸蜀图》。牛李尚寻钩党祸，晋秦能作一家无？尊王第一和戎策，谁唱迎銮作先驱？
再用前韵酬仲阏·其一
作者：黄遵宪
朝代：清

夜雨红灯话《梦粱》，人言十事九荒唐。任移斗柄嗟王母，枉执干戈痛国殇。博戏几人朱果掷？劫灰遍地白莲香。残山一角携君看，差喜无须割地偿。
再用前韵酬仲阏·其二
作者：黄遵宪
朝代：清

北望钧天帝所都，诏书昨拜执金吾。羞言玉玺褒新事，凄绝霓旌《幸蜀图》。牛李尚寻钩党祸，晋秦能作一家无？尊王第一和戎策，谁唱迎銮作先驱？
再述
作者：黄遵宪
朝代：清

誓师仗钺大王雄，虐使连声詈宋聋。万国谈瀛惊创见，八方震电怒环攻。寇来直指齐云观，兵起谁张救日弓？况是黑龙江上月，旌旗光照血波红。玺书皇帝问东皇，亲爱从来昆弟行。岂有行人真坐罪，忍看邻国到唇亡。刚闻穷海通飞雁，翻又穹庐纵盗羊。五百岛民如并命，膏腴割尽可能偿？存亡危急上呼天，联乞皇天悔祸延。朝议正为刘氏袒，里优忽唱李公颠。主盟牛耳方推长，宾馆鸿胪竟首悬。误尽攘夷南宋论，况逢毒手又空拳。噂噂元老语踦闾，沓沓群臣当殿趋。玉磬赂人终听客，翠华到处即迁都。预愁清酒黄龙约，尽倒天吴紫凤图。忍听王孙路旁泣，延秋月黑乱啼乌。羽檄飞驰四百州，先防狼角后髦头。两端首鼠盟吴楚，一国蒙戎党李牛。天意岂忘黄种贵，帝星犹幸紫微留。横流忍问安身处，北望徘徊漆室尤。
再述·其一
作者：黄遵宪
朝代：清

誓师仗钺大王雄，虐使连声詈宋聋。万国谈瀛惊创见，八方震电怒环攻。寇来直指齐云观，兵起谁张救日弓？况是黑龙江上月，旌旗光照血波红。
再述·其三
作者：黄遵宪
朝代：清

存亡危急上呼天，联乞皇天悔祸延。朝议正为刘氏袒，里优忽唱李公颠。主盟牛耳方推长，宾馆鸿胪竟首悬。误尽攘夷南宋论，况逢毒手又空拳。
再述·其二
作者：黄遵宪
朝代：清

玺书皇帝问东皇，亲爱从来昆弟行。岂有行人真坐罪，忍看邻国到唇亡。刚闻穷海通飞雁，翻又穹庐纵盗羊。五百岛民如并命，膏腴割尽可能偿？
再述·其五
作者：黄遵宪
朝代：清

羽檄飞驰四百州，先防狼角后髦头。两端首鼠盟吴楚，一国蒙戎党李牛。天意岂忘黄种贵，帝星犹幸紫微留。横流忍问安身处，北望徘徊漆室尤。
再述·其四
作者：黄遵宪
朝代：清

噂噂元老语踦闾，沓沓群臣当殿趋。玉磬赂人终听客，翠华到处即迁都。预愁清酒黄龙约，尽倒天吴紫凤图。忍听王孙路旁泣，延秋月黑乱啼乌。
冯将军歌
作者：黄遵宪
朝代：清

冯将军，英名天下闻。将军少小能杀贼，一出旌旗云变色。江南十载战功高，黄袿色映色翎飘。中原荡清更无事，每日摩挲腰下刀。何物岛夷横割地，更索黄金要岁币。北门管钥赖将军，虎节重臣亲拜疏。将军剑光方出匣，将军谤书忽盈箧。将军卤莽不好谋，小敌虽勇大敌怯。将军气涌高于山，看我长驱出玉关。平生蓄养敢死士，不轩楼兰今不还。手执蛇矛长丈八，谈笑欲吸匈奴血。左右横排断后刀，有进无退退则杀。奋梃大呼从如云，同拚一死随将军。将军报国期死君，我辈忍扳将军恩。将军威严若天神，将军有令敢不遵，负将军者诛及身。将军一叱人马惊，从而往者五千人。五千人马排墙进，绵绵延延相击应。轰雷巨炮欲发声，既戟交胸刀在颈。敌军披靡鼓声死，万头窜窜纷如蚁。十荡十决无当前，一日横驰三百里。吁嗟乎，马江一败军心慑，龙州拓地贼氛压。闪闪龙旗天上翻，道咸以来无此捷。得如将军十数人，制梃能挞虎狼秦。能兴灭国柔强邻，呜呼安得如将军！
出门
作者：黄遵宪
朝代：清

出门杨柳万条春，送我临歧意未申。得失鸡虫何足道，文章牛斗可能神？无穷离合悲欢事，从此东西南北人。手版脚靴兼帕首，任风吹堕软红尘。
初闻京师义和团事感赋
作者：黄遵宪
朝代：清

无端桴鼓扰京师，犹记昌陵鼎盛时。今日黄天传角道，非徒赤子弄潢池。冠缨且教宫人战，绣镼还充司隶仪。昼夜金吾曾不禁，未知盗首定何谁？九百《虞初》小说流，神施鬼设诩兵谋。明知篝火均狐党，翻使衣冠习狗偷。养盗原由十常侍，诘奸惟赖外诸侯。竹筐麻瓣书团字，痛哭谁陈恤纬尤？博带峨冠对旧臣，三年缄口讳维新。仅将儿戏尘羹事，付与尸居木偶人。绍述政行皆铁案，党人狱起又黄巾。即今刚赵来宣抚，犹信投戈是义民。
初闻京师义和团事感赋·其一
作者：黄遵宪
朝代：清

无端桴鼓扰京师，犹记昌陵鼎盛时。今日黄天传角道，非徒赤子弄潢池。冠缨且教宫人战，绣镼还充司隶仪。昼夜金吾曾不禁，未知盗首定何谁？
初闻京师义和团事感赋·其三
作者：黄遵宪
朝代：清

博带峨冠对旧臣，三年缄口讳维新。仅将儿戏尘羹事，付与尸居木偶人。绍述政行皆铁案，党人狱起又黄巾。即今刚赵来宣抚，犹信投戈是义民。
初闻京师义和团事感赋·其二
作者：黄遵宪
朝代：清

九百《虞初》小说流，神施鬼设诩兵谋。明知篝火均狐党，翻使衣冠习狗偷。养盗原由十常侍，诘奸惟赖外诸侯。竹筐麻瓣书团字，痛哭谁陈恤纬尤？
别张简唐思敬并示陈縡尚元焯
作者：黄遵宪
朝代：清

马首欲东王事亟，乘辕改北故人归。别君泥醉杯中酒，独我愁看身上衣。万绪一时齐扰扰，三年同客更依依。平安寄语吾家去，为道腰支近稍肥。平生四海论人物，早有张、陈在眼中。一举云霄希有鸟，频年尘土可怜虫。试思科第定何物，长此羁贫却恼公。归问白眉吾好友，可能追逐共云龙。
别张简唐思敬并示陈縡尚元焯·其一
作者：黄遵宪
朝代：清

马首欲东王事亟，乘辕改北故人归。别君泥醉杯中酒，独我愁看身上衣。万绪一时齐扰扰，三年同客更依依。平安寄语吾家去，为道腰支近稍肥。
别张简唐思敬并示陈縡尚元焯·其二
作者：黄遵宪
朝代：清

平生四海论人物，早有张、陈在眼中。一举云霄希有鸟，频年尘土可怜虫。试思科第定何物，长此羁贫却恼公。归问白眉吾好友，可能追逐共云龙。
别赖云芝同年
作者：黄遵宪
朝代：清
体裁：古风

结客须结少年场。占士能占男子祥。为云为龙将翱翔。担簦跨马毋相忘。苍梧之水悠且长。中有浔山山苍苍。前有龙吕后朱王。灵芝继起殊寻常。浑金璞玉其器良。皇皇使者铁纲张。摩挲三之贡玉堂。凤凰飞飞上高冈。立足未稳天风刚。吹尔敛翼下八荒。长安纨裤多清狂。阔眉广袖时世妆。日醉杜曲歌韦娘。红裙翠襦围银觞。朝朝暮暮乐未央。子独闭门寻羲皇。青鞋破帽闇无光。时或彳亍书贾坊。邂逅揖我谓我臧。子之外家吾故乡。通明移家趋华阳。至今乡音犹未忘。西风牵手情话长。北邻胡二工文章。因我识子摅肝肠。桃笙棋褥铺绳床。敲冰煮茗焚清香。左陈钟鼎右缥缃。往往道古称先生。繁星窥户月在墙。甲夜至丙言尤详。子言少孤早罹殃。机声灯影宵啼螀。阿母责读声琅琅。每至蓼莪泣数行。去年雏凤新求凰。左敖右翿招由房。和鸣锵锵期育姜。倚门停闾久相望。不可以留行束装。春明门外多垂杨。寒雨乍断露始霜。今日送子天一方。贫士缩瑟无酒浆。祇用好语深浅商。子足暂刖庸何伤。归与兄弟谋稻粱。问字之酒束脩羊。男唯女俞欢重堂。明年槐黄举子忙。呦呦鹿鸣谐笙簧。行听子歌承筐将。人生相见殊参商。吁嗟努力毋怠皇！
别赖云芝同年
作者：黄遵宪
朝代：清

结客须结少年场。占士能占男子祥。为云为龙将翱翔。担簦跨马毋相忘。苍梧之水悠且长。中有浔山山苍苍。前有龙吕后朱王。灵芝继起殊寻常。浑金璞玉其器良。皇皇使者铁纲张。摩挲三之贡玉堂。凤凰飞飞上高冈。立足未稳天风刚。吹尔敛翼下八荒。长安纨裤多清狂。阔眉广袖时世妆。日醉杜曲歌韦娘。红裙翠襦围银觞。朝朝暮暮乐未央。子独闭门寻羲皇。青鞋破帽闇无光。时或行书买坊。邂逅揖我谓我臧。子之外家吾故乡。通明移家趋华阳。至今乡音犹未忘。西风牵手情话长。北邻胡二工文章。因我识子摅肝肠。桃笙棋褥铺绳床。敲冰煮茗焚清香。左陈钟鼎右缥缃。往往道古称先生。繁星窥户月在墙。甲夜至丙言尤详。子言少孤早罹殃。机声灯影宵啼螀。阿母责读声琅琅。每至蓼莪泣数行。去年雏凤新求凰。左敖右翿招由房。和鸣锵锵期育姜。倚门停闾久相望。不可以留行束装。春明门外多垂杨。寒雨乍断露始霜。今日送子天一方。贫士缩瑟无酒浆。祇用好语深浅商。子足暂刖庸何伤。归与兄弟谋稻粱。问字之酒束脩羊。男唯女俞欢重堂。明年槐黄举子忙。呦呦鹿鸣谐笙簧。行听子歌承筐将。人生相见殊参商。吁嗟努力毋怠皇！
到家
作者：黄遵宪
朝代：清

处处风波到日迟，病身憔悴尚能支。少眠易醒藏蕉梦，多难仍逢剪韭时。大海走鳗寻有迹，老翁失马卜难知。援琴欲鼓《拘幽操》，月在中天天四垂。
到广州
作者：黄遵宪
朝代：清

秋风独上越王台，吊古伤今几霸才。表里山河故无恙，消遥天海此归来。沦波淼淼八千里，圆月匆匆一百回。自抚头颅看髀肉，侧身东望重徘徊。
到香港
作者：黄遵宪
朝代：清

水是尧时日夏时，衣冠又是汉官仪。登楼四望真吾土，不见黄龙上大旗。
十月十九日至沪初随何大臣如璋使日本即于是日由上海东渡今十二年矣
作者：黄遵宪
朝代：清

百年有几相逢日，一别重来十二年。海水萍踪仍此地，岁星荔实忽周天。长江浪击轰云炮，绝漠寒深大窖毡。公正南归吾北上，欲论近事恨无缘。
南汉修慧寺千佛塔歌
作者：黄遵宪
朝代：清

天龙不飞海蛟起，遥斥洛州为刺史。万事萧闲署大夫，仍世风流作天子。无愁天子安乐公，黄屋左纛夸豪雄。当时十国均佞佛，此国佞佛尤能工。八万四千塔何处，敕司特用乌金铸。石趺铁盖花四围，宫使沙门名列署。千家设供争饭僧，百姓烧指添然灯。一州政得如斗大，亦造窣堵高层层。此塔周围佛千位，十方弟子同瞻礼。宝林铜钟广欢缘，云华石室谁作记？坐花共数莲几枝，剔锈尚余铭百字。下言人鬼共安康，上祝国皇寿千岁。噫嘻刘氏五十年，一方岭蛋殊可怜。画地为牢聚蛇毒，杀人下酒垂蛟涎。离宫深处即地狱，铁床汤镬穷烹煎。兔丝吞骨龙作醢，诸刘遗种无一全。人人被发欲上诉，亡魂怨魄谁解冤？编玉为堂柱念四，媚川采珠人八千。垒山日输赎罪石，入城亦费导行钱。钱王媚佛善搜括，比此尚觉差安便。卖儿贴妇竭膏血，一塔岂有功德缘！尔时王此昏荒国，方诩极乐忉利天。红云张宴饱荔子，素馨如雪堆花田。朝出呼鸾引幢盖，暮归走马委珠钿。鱼英供壶甘露味，翠屏舞镜春风颠。大体双双学猪媚，微行侧侧携蟾仙。楼罗检历纵嬉戏，候窗设监酣醉眠。女巫霞裾坐决事，彼昏只倚常侍贤。自谓此乐千万岁，还丹不服贪流连。谁知执梃降王长，屈指造塔刚七年。星流雨至时事改，风轮转劫无不坏。铜壶滴漏几须臾，倏忽到今九百载。金蚕往往卖珠市，玉鱼时时出银海。康陵荒废马坟空，此塔金身岿然在。赐田补钵亦荒芜，废像模铜失光彩。人间理乱百不闻，菩萨低眉犹故态。吁嗟乎，佛虽无福亦无殃，而今宗教多荒唐。木铎广招诸弟子，白绢妄说空家乡。中西同异久积愤，一朝糜烂如蜩螗。谁人秉国竟养盗，坐引强敌侵畿疆？天魔纷扰修罗战，神兵六甲走且僵。大千破碎六种动，恐与佛国同沦亡。长安北望泪如泻，空亭徘徊夕阳下，问佛不言佛羊哑。赵佗窃号何真降，孰能保此一方者？
即事
作者：黄遵宪
朝代：清

墙外轻阴淡淡遮，床头有酒巷无车。将离复合风吹絮，乍暖还寒春养花。一醉瞢腾如梦里，此身飘泊又天涯。打窗山雨琅琅响，犹似波涛海上槎。
又和实甫
作者：黄遵宪
朝代：清

九州莽莽匆匆走，两鬓萧萧渐渐枯。欲访蓬莱难附鹤，暂攀杨柳可藏乌。笔留白石飞仙语，袖有青溪小妹图。犹是人间乾净土，莫将乐国当穷途。
又寄内子
作者：黄遵宪
朝代：清

十年欢聚不知愁，今日分飞独远游。知否吾妻桥上望，淡烟疏柳数行秋。
双双燕
作者：黄遵宪
朝代：清
体裁：词

罗浮睡了，试召鹤呼龙，凭谁唤醒？尘封丹灶，剩有星残月冷。欲问移家仙井，何处觅、风鬟雾鬓？只因独立苍茫，高唱万峰峰顶。
荒径，蓬蒿半隐。幸空谷无人，栖身应稳。危楼倚遍，看到云昏花暝。回首海波如镜，忽露出、飞来旧影。又愁风雨合离，化作他人仙境。
台湾行
作者：黄遵宪
朝代：清

城头逢逢雷大鼓。苍天苍天泪如雨。倭人竟割台湾去。当初版图人天府。天威远及日出处。我高我曾我祖父。艾杀蓬蒿来此土。糖霜茗雪千亿树。岁课金钱无万数。天胡弃我天何怒。取我脂膏供仇虏。眈眈无厌彼硕鼠。民则何辜罹此苦？亡秦者谁三户楚。何况闽粤百万户。成败利钝非所睹。人人效死誓死拒。万众一心谁敢侮。一声拔剑起击柱。今日之事无他语。有不从者手刃汝。堂堂蓝旗立黄虎。倾城拥观空巷舞。黄金斗大印系组。直将总统呼巡抚。今日之政民为主。台南台北固吾圉。不许雷池越一步。海城五月风怒号。飞来金翅三百艘。追逐巨舰来如潮。前者上岸雄虎彪。后者夺关飞猿猱。村田之铳备前刀。当軏披靡血杵漂。神焦鬼烂城门烧。谁与战守谁能逃？一轮红日当空高。千家白旗随风飘。搢绅耆老相招邀。夹跪道旁俯折腰。红缨竹冠盘锦条。青丝辫发垂云髾。跪捧银盘茶与糕。绿沈之瓜紫蒲桃。将军远来无乃劳？降民敬为将军导。将军曰来呼汝曹。汝我黄种原同胞。延平郡王人中豪。实辟此土来分茅。今日还我天所教。国家仁圣如唐尧。抚汝育汝殊黎苗。安汝家室毋譊譊。将军徐行尘不嚣。万马入城风萧萧。呜呼将军非天骄。王师威德无不包。我辈生死将军操。敢不归依明圣朝。噫嚱吁，悲乎哉！汝全台。昨何忠勇今何怯。万事反覆随转睫。平时战守无豫备。曰忠曰义何所恃？
启庆舟中
作者：黄遵宪
朝代：清

稳卧孤篷底，迷茫夜气微。使星正西向，零雨怅东归。灯影侵孤枕，波声荡四围。行藏无一是，万事付沾衣。
启銮喜赋
作者：黄遵宪
朝代：清

千官万骑奉龙骧，跸路爻闾扈从忙。罪首既诛昏墨贼，民心犹戴往黄皇。神灵拥护华舆稳，父老欢迎麦饭香。回首南山宫阙峻，定知在莒永无忘。
和周朗山琨见赠之作
作者：黄遵宪
朝代：清

噫嘻乎儒生读书不识羞。动夸虎头燕颔径取万户侯。万户侯耳岂足道。乌知今日裨瀛大海还有大九州。贱子生长南方陬。少年寂寂车前驺。当时乳虎气食牛。众作蝉噪嗤噍啁。小技虫雕羞刻镂。中间离乱逢百忧。红尘蔽天森戈矛。我时上马看吴钩。呜呼不能用吾谋。驹伏辕下鹰在鞲。看人貂蝉出兜鍪。幡然一笑先生休。矢人为矢辀人辀。兰台漆书吾箕裘。且呼古人相绸缪。打头屋小歌声遒。亦手帖括吟咿嚘。时文国小原莒邹。要知假道途必由。习为谐媚为便柔。招摇过布希急售。盗窃名器为奸偷。平生所耻差效尤。谤伤争来撼树蜉。非笑亦有枪榆鸠。立志不肯随沈浮。一齐足敌众楚咻。皇皇使者来轩輶。玄珠出水黝然幽。珊瑚入纲枝相樛。不才如宽亦兼收。一头放出千人稠。其旁一客为马周。炯炯秋水横双眸。谓生此文无匹逑。即此已卜公侯仇。噫嘻吾文原哑呕。公竟许我海与丘。感公知己泪一流。以公才气命不犹。文不璜佩鸣琅璆。武不龙虎张旌斿。时时酒酣摩蒯缑。萧条此意将白头。至今不愿为闲鸥。乘风犹来海上游。海波正寒风飕飕。中有蝮蛇从鸧鹙。盲云怪雨无停留。老蛟欲泣潜鱼忧。何物小魅不匿瘦。公然与龙为仇仇。苍梧回首云正愁。公从仙人来十洲。公其为龙求蟠虬。左揖洪崖右浮丘。招邀群策同力戮。号召百簇相聚谋。铁锁重使支祁囚。赤文绿字光油油。重铭瑶宫修琼楼。呜呼此愿何时酬！
和平里行和丘仲阏
作者：黄遵宪
朝代：清

丰碑巍巍土花碧，大书和平字深刻。此乡曾驻勤王师，下马来拜文信国。澄潭小渚风不波，奇卉美箭枝交柯。手携酒壶背钓蓑，彼是文山安乐窝。日气火气蒸湿暑，人声鬼声杂风雨。身倚穷墙立园土，此乃南冠囚絷处。少日里居殊安康，中年国难多抢攘。最公一生所践履，大都惶恐滩与零丁洋。红尘蔽天走胡骑，海水群飞无立地。飘流绝岛君若臣，行在朝衣频拭泪。自从辛苦贼中来，万死一生艰险备。今夕何夕梦稍安，此身却在和平里。想见淋漓落笔时，满腔揽辔澄清志。八千子弟方募兵，欲倚即墨复齐城。有田有成众一旅，天若祚宋期中兴。摩厓上刻浯溪颂，安知不署臣结名？崖山一哭舟尽覆，公竟囚车随北征。吁嗟乎，从古未闻纯是夷虏世，剪分鹑首天何醉？拨乱无闻平贼功，劫盟莫讲和戎利。丘生丘生吾与汝，坐视金瓯缺复碎。想公驰檄召勤王，对我父老愧欲死。公魂归天在柴市，今日邻军犹设祭。矧公画日亲笔书，字字风霜留正气。孤城隐隐烟雾遮，大江溅沫飞春沙。寒山片石月来照，中有光芒非公耶？
和沈子培同年曾植
作者：黄遵宪
朝代：清

荡荡门开翼不飞，九天为正有天知。鸩媒绝我言何巧，猿臂封侯数本踦。缥缈三山信徐市，横纵六里听张仪。云中指点回车路，且任东风马耳吹。
和议成志感
作者：黄遵宪
朝代：清

天乎叔带召戎来，举国倾危九庙哀。拳勇竟遭王室乱，首谋尚纵贼人魁。失民更为丛驱爵，毕世难偿债筑台。坐视陆沈谁任责？事平敢望救时才。
和钟西耘庶常德祥律门感怀诗
作者：黄遵宪
朝代：清

八成无事息兵车，七叶讴吟洽里闾。
岂谓浮云变苍狗，竟教明月蚀詹诸。
骊山烽火成焦土，牛耳牲盘捧载书。
秋草木兰驰道静，白龙微服记为鱼。
和钟西耘庶常德祥律门感怀诗
作者：黄遵宪
朝代：清

狼慌遗种等高车，万族相从到尾间。
魑魅入林逢不若，蛤蟆吞月鉴方诸。
昔闻靺鞨歌西乐，今见佉卢制左书。
始受—廛濠镜地，有明师早漏多鱼。
和钟西耘庶常德祥律门感怀诗
作者：黄遵宪
朝代：清

电掣重轮走水车，风行千里献比闾。
移山未要嗤愚叟，捧土真能塞孟诸。
黑齿雕题征鬼箓，赤文绿字诩天书。
寻常弓矢疑堪用，闻道潮人驱鳄鱼。
和钟西耘庶常德祥律门感怀诗
作者：黄遵宪
朝代：清

雷动星驰入贡车，舌人环列护爻闾。但占风雨都来享，偶断苞茅便问诸。宅北曾分羲仲命，绥南远赐赵佗书。盟津八百争朝会，犹记征祥纪白鱼。
和钟西耘庶常德祥津门感怀诗
作者：黄遵宪
朝代：清

雷动星驰入贡车，舌人环列护爻闾。但占风雨都来享，偶断苞茅便问诸。宅北曾分羲仲命，绥南远赐赵佗书。盟津八百争朝会，犹记徵祥纪白鱼。八荒无事息兵车，七叶讴吟洽里闾。岂谓浮云变苍狗，竟教明月蚀詹诸。骊山烽火成焦土，牛耳牲盘捧载书。秋草木兰驰道静，白龙微服记为鱼。六月中兴赋《出车》，金陵王气复充闾。华夷共主皆思服，尧舜如天尚病诸。荡寇重编归汉里，和戎难下绝秦书。只应文物开王会，珥笔曾夸太史鱼。狼㬻遗种等高车，万族相从到尾闾。魑魅入林逢不若，虾蟆吞月鉴方诸。昔闻靺鞨歌西乐，今见祛庐制左书。始受一廛濠镜地，有明师早漏多鱼。执梃降王走传车，先擒月爱后东闾。难言赤狄初何种，终痛庭坚祀忽诸。两帝东西争战国，九州大小混方书。喁喁鹣鲽来无路，久已纵横海大鱼。电掣重轮走水车，风行千里献比闾。移山未要嗤愚叟，捧土真能塞孟诸。黑齿雕题徵鬼箓，赤文绿字诩天书。寻常弓矢疑堪用，闻道潮人驱鳄鱼。鸾声阁道碾安车，元老相从话踦闾。未雨绸缪彻桑土，御冬旨蓄备桃诸。借筹幸辟同文馆，警鼓惊传奔命书。相戒鲂鱮休出入，吞声私泣过河鱼。东西南北走舟车，虎穴惊看插邑闾。七万里戎来集此，五千年史未闻诸。考工述物搜奇字，鬼谷尊师发秘书。教训十年民力盛，倘排犀手射鲸鱼。
和钟西耘庶常德祥津门感怀诗·其一
作者：黄遵宪
朝代：清

雷动星驰入贡车，舌人环列护爻闾。但占风雨都来享，偶断苞茅便问诸。宅北曾分羲仲命，绥南远赐赵佗书。盟津八百争朝会，犹记徵祥纪白鱼。
和钟西耘庶常德祥津门感怀诗·其七
作者：黄遵宪
朝代：清

鸾声阁道碾安车，元老相从话踦闾。未雨绸缪彻桑土，御冬旨蓄备桃诸。借筹幸辟同文馆，警鼓惊传奔命书。相戒鲂鱮休出入，吞声私泣过河鱼。
和钟西耘庶常德祥津门感怀诗·其三
作者：黄遵宪
朝代：清

六月中兴赋《出车》，金陵王气复充闾。华夷共主皆思服，尧舜如天尚病诸。荡寇重编归汉里，和戎难下绝秦书。只应文物开王会，珥笔曾夸太史鱼。
和钟西耘庶常德祥津门感怀诗·其二
作者：黄遵宪
朝代：清

八荒无事息兵车，七叶讴吟洽里闾。岂谓浮云变苍狗，竟教明月蚀詹诸。骊山烽火成焦土，牛耳牲盘捧载书。秋草木兰驰道静，白龙微服记为鱼。
和钟西耘庶常德祥津门感怀诗·其五
作者：黄遵宪
朝代：清

执梃降王走传车，先擒月爱后东闾。难言赤狄初何种，终痛庭坚祀忽诸。两帝东西争战国，九州大小混方书。喁喁鹣鲽来无路，久已纵横海大鱼。
和钟西耘庶常德祥津门感怀诗·其八
作者：黄遵宪
朝代：清

东西南北走舟车，虎穴惊看插邑闾。七万里戎来集此，五千年史未闻诸。考工述物搜奇字，鬼谷尊师发秘书。教训十年民力盛，倘排犀手射鲸鱼。
和钟西耘庶常德祥津门感怀诗·其六
作者：黄遵宪
朝代：清

电掣重轮走水车，风行千里献比闾。移山未要嗤愚叟，捧土真能塞孟诸。黑齿雕题徵鬼箓，赤文绿字诩天书。寻常弓矢疑堪用，闻道潮人驱鳄鱼。
和钟西耘庶常德祥津门感怀诗·其四
作者：黄遵宪
朝代：清

狼㬻遗种等高车，万族相从到尾闾。魑魅入林逢不若，虾蟆吞月鉴方诸。昔闻靺鞨歌西乐，今见祛庐制左书。始受一廛濠镜地，有明师早漏多鱼。
哀旅顺
作者：黄遵宪
朝代：清

海水一泓烟九点，壮哉此地实天险。炮台屹立如虎阚，红衣大将威望俨。下有深池列钜舰，晴天雷轰夜电闪。最高峰头纵远览，龙旗百丈迎风飐。长城万里此为堑，鲸鹏相摩图一啖。昂头侧睨视眈眈，伸手欲攫终不敢。谓海可填山易撼，万鬼聚谋无此胆。一朝瓦解成劫灰，闻道敌军蹈背来！
哭威海
作者：黄遵宪
朝代：清

台南北，若唇齿。口东西，若首尾。刘公岛，中间峙。嗟铁围，薄福龙。龙偃屈，盘之中。海与陆，不相容。敌未来，路已穷。敌之来，又来攻。敌大来，先拊背。荣成摧，齐师溃。南门开，犬不吠。金作台，须臾废。万钧炮，弃则那！炮击船，我奈何！船资故，力犹可。炮资故，我杀我。危乎危，北山嘴。距南台，不尺咫。十里墙，薄如纸。李公睡，戴公死。寇深矣，事急矣！麾海军，急上台。雷轰轰，化为灰。山号跳，海惊猜。击者谁，我实来。南复北，台乌有。船孑孑，东西口。天大雪，雷忽发。船藃裂，龙见血。鬼夜哭，船又覆。地日蹙，龙局缩。坏者撞，伤者斗。破者沈，逃者走。噫吁戏，海陆军。人力合，我力分。如蠖屈，不得伸。如斗鸡，不能群。毛中虫，自戕身。丝不治，丝愈棼。火不战，火自焚。遁无地，谋无人。天盖高，天不闻。四援绝，莫能救。即能救，谁死守？炮未毁，人之咎。船幸存，付谁某？十重甲，颜何厚！海漫漫，风浩浩。龙之旗，望杳杳。大小李，愁绝倒。岿然存，刘公岛。
哭张心谷士驹三首
作者：黄遵宪
朝代：清

匆匆事业了潮州，竟认潮州作首丘。哀泣一家新故鬼，此邦与汝定何雠？半盂麦饭一垆香，终有人来拜墓堂。只恨锦囊无剩稿，《广陵散》绝并琴亡。一队同游少年辈，两年零落九原多。频频泪到心头滴，便恐明朝两鬓皤。
哭张心谷士驹三首·其一
作者：黄遵宪
朝代：清

匆匆事业了潮州，竟认潮州作首丘。哀泣一家新故鬼，此邦与汝定何雠？
哭张心谷士驹三首·其三
作者：黄遵宪
朝代：清

一队同游少年辈，两年零落九原多。频频泪到心头滴，便恐明朝两鬓皤。
哭张心谷士驹三首·其二
作者：黄遵宪
朝代：清

半盂麦饭一垆香，终有人来拜墓堂。只恨锦囊无剩稿，《广陵散》绝并琴亡。
喜闻恪靖伯左公至官军收复嘉应贼尽灭
作者：黄遵宪
朝代：清

诸侯齐筑受降城，狂喜如雷堕地鸣。终累吾民非敌国，又从据乱转升平。黄天当立空题壁，赤子虽饥莫弄兵。天下终无白头贼，中原群盗漫纵横。恢恢天网四围张，群贼空营走且僵。举国望君如望岁，将军擒贼先擒王。十年窃号留馀孽，六百名城作战场。今日平南驰露布，在天灵爽慰先皇。
喜闻恪靖伯左公至官军收复嘉应贼尽灭·其一
作者：黄遵宪
朝代：清

诸侯齐筑受降城，狂喜如雷堕地鸣。终累吾民非敌国，又从据乱转升平。黄天当立空题壁，赤子虽饥莫弄兵。天下终无白头贼，中原群盗漫纵横。
喜闻恪靖伯左公至官军收复嘉应贼尽灭·其二
作者：黄遵宪
朝代：清

恢恢天网四围张，群贼空营走且僵。举国望君如望岁，将军擒贼先擒王。十年窃号留馀孽，六百名城作战场。今日平南驰露布，在天灵爽慰先皇。
四用前韵
作者：黄遵宪
朝代：清

撼门环哭呼高皇，钟簴何人奉太常？坠地金瓯成瓦注，在天贯索指银潢。归元纁箧催函送，计口缗钱责币偿。岂独汉唐无比祸，五洲惊怪国人狂。聚语踦闾二大夫，报书未服五单于。华离倘免分瓜苦，棼乱难迟蔓草图。藉口岂徒徵纪甗，空拳尚欲曜威弧。祷天莫作迁延役，早已荆榛万骨枯。
四用前韵·其一
作者：黄遵宪
朝代：清

撼门环哭呼高皇，钟簴何人奉太常？坠地金瓯成瓦注，在天贯索指银潢。归元纁箧催函送，计口缗钱责币偿。岂独汉唐无比祸，五洲惊怪国人狂。
四用前韵·其二
作者：黄遵宪
朝代：清

聚语踦闾二大夫，报书未服五单于。华离倘免分瓜苦，棼乱难迟蔓草图。藉口岂徒徵纪甗，空拳尚欲曜威弧。祷天莫作迁延役，早已荆榛万骨枯。
在伦敦写真志感
作者：黄遵宪
朝代：清

人海茫茫着此身，苍凉独立一伤神。递增哀乐中年感，等是寻常行路人。万里封侯从骠骑，中兴名相画麒麟。虎头燕颔非吾事，何用眉头郁不申。
夜宿潮州城下
作者：黄遵宪
朝代：清

九曲潮江水，遥通海外天。客程馀百一，江路故回旋。犬亦乡音吠，鸥依岸影眠。舻声催欸乃，既有晓行船。
夜泊
作者：黄遵宪
朝代：清

一行归雁影零丁，相倚双凫睡未醒。人语沈沈篷悄悄，沙光淡淡竹冥冥。近家乡梦心尤亟，拍枕涛声耳厌听。急趁天明催橹发，开门斜月带残星。
夜泊高陂其地多竹
作者：黄遵宪
朝代：清

一篷凉月冷于秋，万竹潇潇俯碧流。欲拟勾留留不得，明年何处梦黄州？
夜登近海楼
作者：黄遵宪
朝代：清

曾非吾土一登楼，四野风酣万里秋。烂烂斗星长北指，滔滔海水竟西流。昂头尚照秦时月，放眼犹疑禹画州。回首宣南苏禄墓，记闻诸国赋共球。
夜起
作者：黄遵宪
朝代：清

千声檐铁百淋铃，雨横风狂暂一停。正望鸡鸣天下白，又惊鹅击海东青。沈阴曀曀何多日！残月晖晖尚几星。斗室苍茫吾独立，万家酣梦几人醒？
夜起
作者：黄遵宪
朝代：清

千声檐铁百淋铃，雨横风狂暂一停。正望鸡鸣天下白，又惊鹅击海东青。沉阴噎噎何多日，残月晖晖尚几星。斗室苍茫吾独立，万家酣睡几人醒？
夜饮
作者：黄遵宪
朝代：清

长风吹月过江来，照我华堂在手杯。莫管阴晴圆缺事，尽欢三万六千回。
夜饮
作者：黄遵宪
朝代：清

长风吹月过江来，照我华堂在手杯。莫管阴晴圆缺事，尽欢三万六千回。胸中五狱撑空起，眼底浮云一扫开。玉管铜弦兼铁板，与君扶醉上高台。
大狱四首
作者：黄遵宪
朝代：清

国耻诚难雪，何仇到匹夫？既传通道檄，翻弃入关繻。事竟成狙击，危同捋虎须。阴谋图一逞，攘外计何愚！万里滇南道，空劳秉节臣。就令戎伐使，已累汉和亲。况坐王庭狱，惟诬化外人。在旁鹰眼睨，按剑更生嗔。洗血拚流血，鲸鱼海上横。人方投袂起，我始奉书行。重镇劳移节，群儿虑劫盟。怀柔数行诏，悔过复渝平。休唱攘夷论，东西共一家。疏防司里馆，谢罪使臣槎。讵我持英簜，容人击副车。万方今一概，莫自大中华。
大狱四首·其一
作者：黄遵宪
朝代：清

国耻诚难雪，何仇到匹夫？既传通道檄，翻弃入关繻。事竟成狙击，危同捋虎须。阴谋图一逞，攘外计何愚！
大狱四首·其三
作者：黄遵宪
朝代：清

洗血拚流血，鲸鱼海上横。人方投袂起，我始奉书行。重镇劳移节，群儿虑劫盟。怀柔数行诏，悔过复渝平。
大狱四首·其二
作者：黄遵宪
朝代：清

万里滇南道，空劳秉节臣。就令戎伐使，已累汉和亲。况坐王庭狱，惟诬化外人。在旁鹰眼睨，按剑更生嗔。
大狱四首·其四
作者：黄遵宪
朝代：清

休唱攘夷论，东西共一家。疏防司里馆，谢罪使臣槎。讵我持英簜，容人击副车。万方今一概，莫自大中华。
大阪
作者：黄遵宪
朝代：清

黑面猴王今已矣，尚馀石垒叠城濠。江山入眼花光媚，楼阁凌虚海气豪。横列东西青雀舫，旁通三百赤栏桥。昨宵茗宴今花会，多少都人载酒遨！
天津纪乱十二首
作者：黄遵宪
朝代：清

九载妖魔乱，先朝宝训垂。又逢年厄闰，复演卦重离。善禁刀能厌，神奸鼎共知。何三堪辅地，棼乱遂如丝。竟屈将军贵，焚香启阁迎。唪经龙滴泪，图怪鸟罗平。大礼分舆马，同仇赋甲兵。红巾随衣绣，携手便偕行。栈道烧先绝，军书阻不通。九天方设险，六国已环攻。雾暗军氛墨，波飞战血红。鹰瞵兼鹗视，高飏大旗风。一概拳挞碎，喧腾万口哗。噫风倾海市，笑电掉雷车。薪积袄神火，莲开地狱花。忍看灰炮毒，糜尽万虫沙。露布明光奏，翻夸土气扬。执戈童卫国，麾扇女勤王。赤手能擒虎，红头看烂羊。伤心骄愤诏，雪耻报先皇。广募楼罗历，夸强曳落河。摩云飞白燕，出地叫苍鹅。空手婆猴技，齐声天马歌。赤流呜咽水，犹逞剑横磨。二伯分藩地，诸胡互市场。虎牢同郑戍，鱼烂竟梁亡。仗剑空神博，霾轮又国殇。相州师一溃，从此隳边防。谁绘流民状，冤霜苦泣零。沙黄嗥饿犬，月黑尾流萤。倭坠抛家髻，郎当阁道铃。不徒标卖宅，遍地贴《零丁》。官作胡奴役，魔将鬼界围。惊雷从掌起，酣梦忽头飞。神变钉铜版，人难护铁衣。吞声说离乱，辛苦客逃归。谁信勤王檄，都成乌合徒。兵篦纷白劫，国髽哭朱儒。张脉当螳臂，空谭捋虎须。计穷惟矢死，一死岂偿辜。都统开牙治，威仪比汉官。共和成宙合，馀怒及师团。锦绣千人散，琅珰大吏冠。更留鞭血地，说付贼民看。古有蚩尤雾，师君又水仙。未闻召金狄，几欲死苍天。照影神人镜，弹词瞽女弦。并归《妖乱志》，传述太平年。
天津纪乱十二首·其一
作者：黄遵宪
朝代：清

九载妖魔乱，先朝宝训垂。又逢年厄闰，复演卦重离。善禁刀能厌，神奸鼎共知。何三堪辅地，棼乱遂如丝。
天津纪乱十二首·其七
作者：黄遵宪
朝代：清

二伯分藩地，诸胡互市场。虎牢同郑戍，鱼烂竟梁亡。仗剑空神博，霾轮又国殇。相州师一溃，从此隳边防。
天津纪乱十二首·其三
作者：黄遵宪
朝代：清

栈道烧先绝，军书阻不通。九天方设险，六国已环攻。雾暗军氛墨，波飞战血红。鹰瞵兼鹗视，高飏大旗风。
天津纪乱十二首·其九
作者：黄遵宪
朝代：清

官作胡奴役，魔将鬼界围。惊雷从掌起，酣梦忽头飞。神变钉铜版，人难护铁衣。吞声说离乱，辛苦客逃归。
天津纪乱十二首·其二
作者：黄遵宪
朝代：清

竟屈将军贵，焚香启阁迎。唪经龙滴泪，图怪鸟罗平。大礼分舆马，同仇赋甲兵。红巾随衣绣，携手便偕行。
天津纪乱十二首·其五
作者：黄遵宪
朝代：清

露布明光奏，翻夸土气扬。执戈童卫国，麾扇女勤王。赤手能擒虎，红头看烂羊。伤心骄愤诏，雪耻报先皇。
天津纪乱十二首·其八
作者：黄遵宪
朝代：清

谁绘流民状，冤霜苦泣零。沙黄嗥饿犬，月黑尾流萤。倭坠抛家髻，郎当阁道铃。不徒标卖宅，遍地贴《零丁》。
天津纪乱十二首·其六
作者：黄遵宪
朝代：清

广募楼罗历，夸强曳落河。摩云飞白燕，出地叫苍鹅。空手婆猴技，齐声天马歌。赤流呜咽水，犹逞剑横磨。
天津纪乱十二首·其十
作者：黄遵宪
朝代：清

谁信勤王檄，都成乌合徒。兵篦纷白劫，国髽哭朱儒。张脉当螳臂，空谭捋虎须。计穷惟矢死，一死岂偿辜。
天津纪乱十二首·其十一
作者：黄遵宪
朝代：清

都统开牙治，威仪比汉官。共和成宙合，馀怒及师团。锦绣千人散，琅珰大吏冠。更留鞭血地，说付贼民看。
天津纪乱十二首·其十二
作者：黄遵宪
朝代：清

古有蚩尤雾，师君又水仙。未闻召金狄，几欲死苍天。照影神人镜，弹词瞽女弦。并归《妖乱志》，传述太平年。
天津纪乱十二首·其四
作者：黄遵宪
朝代：清

一概拳挞碎，喧腾万口哗。噫风倾海市，笑电掉雷车。薪积袄神火，莲开地狱花。忍看灰炮毒，糜尽万虫沙。
奉命为美国三富兰西士果总领事留别日本诸君子
作者：黄遵宪
朝代：清

远泛银河附使舟，眼看沧海正横流。欲行六国连衡策，来作三山汗漫游。唐宋以前原旧好，弟兄之政况同仇。如何瓯脱区区地，竟有违言为小球。占此江山亦足豪，凌虚楼阁五云高。人饶春气花多媚，山入波流地尚牢。六代风流馀蜡屐，百家磨炼惜名刀。廿年多少沧桑感，尽日凭栏首重搔。海外偏留文字缘，新诗脱口每争传。草完明治维新史，吟到中华以外天。王母环来夸盛典，《吾妻镜》在访遗编。若图岁岁西湖集，四壁花容百散仙。海水南旋连粤峤，斗星北望指京华。但烦青鸟常通讯，贪住蓬莱忘忆家。一日得闲便山水，十分难别是樱花。白银宫阙吾曾至，归与乡人信口夸。沧溟此去浩无垠，回首江城意更亲。昔日同舟多敌国，而今四海总比邻。更行二万三千里，等是东西南北人。独有兴亚一腔血，为君户户染红轮。
奉命为美国三富兰西士果总领事留别日本诸君子·其一
作者：黄遵宪
朝代：清

远泛银河附使舟，眼看沧海正横流。欲行六国连衡策，来作三山汗漫游。唐宋以前原旧好，弟兄之政况同仇。如何瓯脱区区地，竟有违言为小球。
奉命为美国三富兰西士果总领事留别日本诸君子·其三
作者：黄遵宪
朝代：清

海外偏留文字缘，新诗脱口每争传。草完明治维新史，吟到中华以外天。王母环来夸盛典，《吾妻镜》在访遗编。若图岁岁西湖集，四壁花容百散仙。
奉命为美国三富兰西士果总领事留别日本诸君子·其二
作者：黄遵宪
朝代：清

占此江山亦足豪，凌虚楼阁五云高。人饶春气花多媚，山入波流地尚牢。六代风流馀蜡屐，百家磨炼惜名刀。廿年多少沧桑感，尽日凭栏首重搔。
奉命为美国三富兰西士果总领事留别日本诸君子·其五
作者：黄遵宪
朝代：清

沧溟此去浩无垠，回首江城意更亲。昔日同舟多敌国，而今四海总比邻。更行二万三千里，等是东西南北人。独有兴亚一腔血，为君户户染红轮。
奉命为美国三富兰西士果总领事留别日本诸君子·其四
作者：黄遵宪
朝代：清

海水南旋连粤峤，斗星北望指京华。但烦青鸟常通讯，贪住蓬莱忘忆家。一日得闲便山水，十分难别是樱花。白银宫阙吾曾至，归与乡人信口夸。
奉谕改于八月廿四日回銮感赋
作者：黄遵宪
朝代：清

翘首齐瞻辇路尘，又迟銮驾阻时巡。翠华望遍今天下，玉玺犹持一妇人。万里河难塞瓠子，九霄星未转钩陈。三公一国狐裘赋，谁是安危社稷臣？
安乐行窝小艇联
作者：黄遵宪
朝代：清
体裁：联

壮志难磨，尚欲乘长风破万里浪；闲情自遣，不妨处南海弄明月珠。
宫本鸭北以旧题长华园诗索和
作者：黄遵宪
朝代：清

绕榭山花红欲然，林中结屋屋如船。人来蓬岛无宾主，境比桃源别洞天。近事披图谈斗虎，旧游濡笔纪飞鸢。登楼北望方多事，未许偷闲作散仙。
宫本鸭北索题晃山图即用卷中小野湖山诗韵
作者：黄遵宪
朝代：清

地球浑浑周八极，大块郁积多名山。汪洋巨海不知几万里，乃有此岛虱其间。关东八州特秀出，落落晃山天半悬。乱峰插云俯水立，怒涛泼地轰雷阗。坐令三百诸侯竭土木，朘民膏血供云烟。下有黑狮白虎踆踆踠踠伏阙下，上有琼楼玉宇高处天风寒。中间一人冕旒拟王者，今古护卫僧官千。呜呼将军主政七百载，唯汝勋业差可观。即今霸图寥落披此卷，尚足令我开笑颜。古称海上蓬莱方壶圆峤可望不可即，我曰其然岂其然？
寄和周朗山
作者：黄遵宪
朝代：清

拍手引鸾凤，来从海上游。大鹏遇希有，两鸟忽相酬。金作同心结，刀期绕指柔。各平湖海气，商榷共登楼。
寄四弟
作者：黄遵宪
朝代：清

雏雁毛羽成，各各南北飞。与君为兄弟，义兼友与师。师严或伤和，肝鬲君所知。阶前百尺桐，浓绿侵须眉。树根两坐石，一平一嵚崎。我坐拾落叶，君立攀高枝。此读彼吟哦，形影常相随。有时隔屋语，亦复穴壁窥。当时忘此乐，亦已乐不疲。人生欢聚时，何知苦别离。匏瓜系不食，壮夫是所羞。出门望长安，远在天尽头。贡士亲署名，行作万里游。念此当乘离，恩情日绸缪。今年槐花黄，挂帆来广州。亦谓此恨浅，待我过深秋。秋风亦已过，别恨终悠悠。欲归不得归，飘蓬迹沈浮。登高插茱萸，重阳风飕飕。以汝异乡思，知我游子忧。千里远相隔，已恨归滞留。何况万里别，益以十年愁。
寄四弟·其一
作者：黄遵宪
朝代：清

雏雁毛羽成，各各南北飞。与君为兄弟，义兼友与师。师严或伤和，肝鬲君所知。阶前百尺桐，浓绿侵须眉。树根两坐石，一平一嵚崎。我坐拾落叶，君立攀高枝。此读彼吟哦，形影常相随。有时隔屋语，亦复穴壁窥。当时忘此乐，亦已乐不疲。人生欢聚时，何知苦别离。
寄四弟·其二
作者：黄遵宪
朝代：清

匏瓜系不食，壮夫是所羞。出门望长安，远在天尽头。贡士亲署名，行作万里游。念此当乘离，恩情日绸缪。今年槐花黄，挂帆来广州。亦谓此恨浅，待我过深秋。秋风亦已过，别恨终悠悠。欲归不得归，飘蓬迹沈浮。登高插茱萸，重阳风飕飕。以汝异乡思，知我游子忧。千里远相隔，已恨归滞留。何况万里别，益以十年愁。
寄女
作者：黄遵宪
朝代：清

团团鸡子黄，滟滟花猪肉。双鸡日馈洎，毋许窍更鹜。饭蒸粳稻香，酒泼葡萄绿。庖丁日解牛，碎切煮烂熟。吹沫成白波，碾尘积红曲。罨以自然鼎，浓过留香粥。我日啜此汁，十载未餍足。勿告而翁知，知之恐眉䠞。牛旁侍阎罗，黄金狞四目。云欲取屠人，横叉入地狱。佛自爱众生，我自食天禄。嗟予患疟后，负风几欲伏。计臂小半分，量腰剩一束。两颊旋深涡，而今渐平复。须白一二茎，双鬓尚垂绿。朝朝软饱后，行行扪余腹。寄汝近时影，祝我他时福。江南二三月，夹道花争妍。谁家女如云，各各扶婢肩。碧罗湖水媚，茜纱秋云娟。就中最骄诩，绣罗双行缠。一裙覆百金，一袜看千钱。婷婷复袅袅，织步殊可怜。笑谓蛮方人，半是赤足仙。新样尖头鞋，略仿浮海船。上绣千鸳鸯，下刺十丈莲。指船大如许，伸脚笑欲颠。汝辈闻此语，当引扇障颜。父母谁不慈，忍将人雕镌。幸未一缸泪，买此双拘攀。迩闻西方人，设会同禁烟。意欲保天足，未忍伤人权。吁嗟复吁嗟，作俑今千年。宝塔高十层，巍峨天主堂。蹇人欲上天，引手能扶将。指挥十字架，闪闪碧眼光。土人手执棰，驱之如虎狼。苏州大都会，新辟通商场。蜃气嘘作楼，马鬣化为墙。行有女欧丝，条条出空桑。载我金钱去，百帆复千箱。我奉大府檄，奔走吴之江。一月三往来，往来趁夜航。彼酋领事官，时时从商量。喜则轩眉笑，怒或虬髯张。岂免斗唇舌，时复摅肝肠。世人别颜色，或白亦或黄。黑奴汝所知，汝曾至南荒。昔有女王国，曾封亲魏王。文身易断发，鳞介被冠裳。自我竖降幡，亦附强国强。汝弟捧地球，手指海中央。区区黑子大，胡为战则赢？汝母口诵经，佛国今何方？如何伏魔者，怒目无金刚？聪明汝胜母，书付汝参详。慎勿给人看，看则疑荒唐。
寄女·其一
作者：黄遵宪
朝代：清

团团鸡子黄，滟滟花猪肉。双鸡日馈洎，毋许窍更鹜。饭蒸粳稻香，酒泼葡萄绿。庖丁日解牛，碎切煮烂熟。吹沫成白波，碾尘积红曲。罨以自然鼎，浓过留香粥。我日啜此汁，十载未餍足。勿告而翁知，知之恐眉䠞。牛旁侍阎罗，黄金狞四目。云欲取屠人，横叉入地狱。佛自爱众生，我自食天禄。嗟予患疟后，负风几欲伏。计臂小半分，量腰剩一束。两颊旋深涡，而今渐平复。须白一二茎，双鬓尚垂绿。朝朝软饱后，行行扪余腹。寄汝近时影，祝我他时福。
寄女·其三
作者：黄遵宪
朝代：清

宝塔高十层，巍峨天主堂。蹇人欲上天，引手能扶将。指挥十字架，闪闪碧眼光。土人手执棰，驱之如虎狼。苏州大都会，新辟通商场。蜃气嘘作楼，马鬣化为墙。行有女欧丝，条条出空桑。载我金钱去，百帆复千箱。我奉大府檄，奔走吴之江。一月三往来，往来趁夜航。彼酋领事官，时时从商量。喜则轩眉笑，怒或虬髯张。岂免斗唇舌，时复摅肝肠。世人别颜色，或白亦或黄。黑奴汝所知，汝曾至南荒。昔有女王国，曾封亲魏王。文身易断发，鳞介被冠裳。自我竖降幡，亦附强国强。汝弟捧地球，手指海中央。区区黑子大，胡为战则赢？汝母口诵经，佛国今何方？如何伏魔者，怒目无金刚？聪明汝胜母，书付汝参详。慎勿给人看，看则疑荒唐。
寄女·其二
作者：黄遵宪
朝代：清

江南二三月，夹道花争妍。谁家女如云，各各扶婢肩。碧罗湖水媚，茜纱秋云娟。就中最骄诩，绣罗双行缠。一裙覆百金，一袜看千钱。婷婷复袅袅，织步殊可怜。笑谓蛮方人，半是赤足仙。新样尖头鞋，略仿浮海船。上绣千鸳鸯，下刺十丈莲。指船大如许，伸脚笑欲颠。汝辈闻此语，当引扇障颜。父母谁不慈，忍将人雕镌。幸未一缸泪，买此双拘攀。迩闻西方人，设会同禁烟。意欲保天足，未忍伤人权。吁嗟复吁嗟，作俑今千年。
寄怀丘仲阏逢甲
作者：黄遵宪
朝代：清

沧海归来鬓欲残，此身商榷到蒲团。哀弦怕听家山破，醇酒还愁来日难。绕树乌寻谁屋好？衔雏燕喜旧巢安。朝朝曳杖看山去，看到斜阳莫倚栏。
寄怀左子兴领事秉隆
作者：黄遵宪
朝代：清

古人材艺今俱有，却是今人古不如。十载勋名辅英簜，一家安乐寄华胥。头衔南岛蛮夷长，手笔西方象寄书。闻说狂歌敲铁板，大声往往骇龙鱼。
寄题陈氏峥庐
作者：黄遵宪
朝代：清

前者主人翁，我曾侍杖履。后者继主人，雁行我兄弟。滔滔大江流，前水复后水。一息不停留，百川互输委。翁昔笑倚栏，早识生灭理。蓬蓬马鬣高，万古藏于是。一官甫归来，乃无托足地。生当大乱时，忠贤或祈死。人至以死祈，世事可知矣！嗟嗟我华种，受生即患始。尽是无父人，呼天失怙恃。弱肉供强食，谁能保没齿？翁今顺化去，万事责可已。呼龙下大荒，倘作神游戏。屋后《瘗鹤铭》，是翁记默示。价前红杜鹃，是子所染泪。鹤冢鹃巢间，乃我寄题字。揣翁垂爱心，万一肯留视。负墙一病叟，吞声几欲哭。居此三四世，手执茅衣屋。作犬不守门，作猱不升木。坐令田荒芜，万事付手束。自官教我耕，暂学种蔬蔌。横纵济尽通，方整帛有幅。门前桑竹茶，坐我树阴绿。携儿哺鸡雏，反盎有馀粥。倘官遂设施，庶几一年蓄。何期麦尝新，不及今兹孰。炭船溯湘来，篙工偶托足。称官老陈米，意比凶年谷。长沙露行客，肩挑笑歌逐。城中诸娄罗，莫敢侵半菽。沈沈石墨缘，穷搜到地轴。家家易金归，乐祸天雨粟。人人他不知，只知小人腹。帝清爱下民，赖官锡民福。官胡弃民归？世亦嫌薄禄。江神夹海若，蹴我国日蹙。无人救饥溺，听我饱荼毒。社时操豚蹄，待向墓前祝。
寄题陈氏峥庐·其一
作者：黄遵宪
朝代：清

前者主人翁，我曾侍杖履。后者继主人，雁行我兄弟。滔滔大江流，前水复后水。一息不停留，百川互输委。翁昔笑倚栏，早识生灭理。蓬蓬马鬣高，万古藏于是。一官甫归来，乃无托足地。生当大乱时，忠贤或祈死。人至以死祈，世事可知矣！嗟嗟我华种，受生即患始。尽是无父人，呼天失怙恃。弱肉供强食，谁能保没齿？翁今顺化去，万事责可已。呼龙下大荒，倘作神游戏。屋后《瘗鹤铭》，是翁记默示。价前红杜鹃，是子所染泪。鹤冢鹃巢间，乃我寄题字。揣翁垂爱心，万一肯留视。
寄题陈氏峥庐·其二
作者：黄遵宪
朝代：清
体裁：古风

负墙一病叟，吞声几欲哭。居此三四世，手执茅衣屋。作犬不守门，作猱不升木。坐令田荒芜，万事付手束。自官教我耕，暂学种蔬蔌。横纵济尽通，方整帛有幅。门前桑竹茶，坐我树阴绿。携儿哺鸡雏，反盎有馀粥。倘官遂设施，庶几一年蓄。何期麦尝新，不及今兹孰。炭船溯湘来，篙工偶托足。称官老陈米，意比凶年谷。长沙露行客，肩挑笑歌逐。城中诸娄罗，莫敢侵半菽。沈沈石墨缘，穷搜到地轴。家家易金归，乐祸天雨粟。人人他不知，只知小人腹。帝清爱下民，赖官锡民福。官胡弃民归，世亦嫌薄禄。江神夹海若，蹴我国日蹙。无人救饥溺，听我饱荼毒。社时操豚蹄，待向墓前祝。
寄题陈氏峥庐·其二
作者：黄遵宪
朝代：清

负墙一病叟，吞声几欲哭。居此三四世，手执茅衣屋。作犬不守门，作猱不升木。坐令田荒芜，万事付手束。自官教我耕，暂学种蔬蔌。横纵济尽通，方整帛有幅。门前桑竹茶，坐我树阴绿。携儿哺鸡雏，反盎有馀粥。倘官遂设施，庶几一年蓄。何期麦尝新，不及今兹孰。炭船溯湘来，篙工偶托足。称官老陈米，意比凶年谷。长沙露行客，肩挑笑歌逐。城中诸娄罗，莫敢侵半菽。沈沈石墨缘，穷搜到地轴。家家易金归，乐祸天雨粟。人人他不知，只知小人腹。帝清爱下民，赖官锡民福。官胡弃民归？世亦嫌薄禄。江神夹海若，蹴我国日蹙。无人救饥溺，听我饱荼毒。社时操豚蹄，待向墓前祝。
寒夜独坐卧虹榭
作者：黄遵宪
朝代：清

今时何时我非我，中夜起坐心旁皇。风声水声乌乌武，日出月出团团黄。层阴压屋天四盖，寒云入户山两当。回头下视九州窄，高飞黄鹄今何方？
寒食
作者：黄遵宪
朝代：清

几日春阴画不成，才过寒食又清明。霏霏红雨花初落，袅袅白波萍又生。栏外轻寒帘内暖，竹中微滴柳梢晴。浮云万变寻常事，一瞬光阴既娄更。
寓汕头旅馆感怀寄梁诗五（居实）
作者：黄遵宪
朝代：清

策策秋声木叶乾，百端萧瑟入心肝。颠风断渡铃能语，古月悬天镜独看。未到中年哀乐备，无多同调别离难。巡檐绕室行千遍，刚对孤灯又倚阑。
寓章园养疴
作者：黄遵宪
朝代：清

海色苍茫夜气微，一痕凉月入柴扉。独行对影时言笑，排日量腰较瘦肥。平地风波听受惯，频年哀乐事心违。笠檐蓑袂桄榔杖，何日东坡遂北归？
将之日本题半身写真寄诸友
作者：黄遵宪
朝代：清

如此头颅如此腹，此行万里亦奇哉！诸公未见靴尖趯，待我扶桑濯足来。
将应廷试感怀
作者：黄遵宪
朝代：清

二十馀年付转车，自摩髀肉问何如。暂垂鹏翼扶摇势，一学蝇头世俗书。荡荡天门争欲上，茫茫人海岂难居。寻常米价无须问，要访奇才到狗屠。
将应顺天试仍用前韵呈霭人樵野丈
作者：黄遵宪
朝代：清

平生揽辔澄清志，足迹殊难出里闾。万一铅刀堪小试，可容韫匮便藏诸？觚棱魏阙宵来梦，简练阴符夜半书。一第区区何足道，频番绿木妄求鱼。辙乱旗翻屡败车，行吟憔悴比三闾。未知吾舌犹存否？终望臣饥得食诸。辛苦低头就羁靮，功名借径寄诗书。若论稽古荣车服，久已临渊不羡鱼。旁午军书议出车，沿边鹅鹳列为闾。眼看虎落环瓯脱，心冀燕仇雪望诸。四海同袍征士气，频年赠策故人书。荷戈亦是男儿事，何必河鲂始食鱼。齐东燕北走舟车，三载南云望倚闾。宦学无成便归去，父兄有命敢行诸。伤禽恶听连环弹，老蠢愁翻旧校书。碧海制鲸公手笔，倘分勺水活枯鱼。
将应顺天试仍用前韵呈霭人樵野丈·其一
作者：黄遵宪
朝代：清

平生揽辔澄清志，足迹殊难出里闾。万一铅刀堪小试，可容韫匮便藏诸？觚棱魏阙宵来梦，简练阴符夜半书。一第区区何足道，频番绿木妄求鱼。
将应顺天试仍用前韵呈霭人樵野丈·其三
作者：黄遵宪
朝代：清

旁午军书议出车，沿边鹅鹳列为闾。眼看虎落环瓯脱，心冀燕仇雪望诸。四海同袍征士气，频年赠策故人书。荷戈亦是男儿事，何必河鲂始食鱼。
将应顺天试仍用前韵呈霭人樵野丈·其二
作者：黄遵宪
朝代：清

辙乱旗翻屡败车，行吟憔悴比三闾。未知吾舌犹存否？终望臣饥得食诸。辛苦低头就羁靮，功名借径寄诗书。若论稽古荣车服，久已临渊不羡鱼。
将应顺天试仍用前韵呈霭人樵野丈·其四
作者：黄遵宪
朝代：清

齐东燕北走舟车，三载南云望倚闾。宦学无成便归去，父兄有命敢行诸。伤禽恶听连环弹，老蠢愁翻旧校书。碧海制鲸公手笔，倘分勺水活枯鱼。
将至梧州志痛
作者：黄遵宪
朝代：清

洒尽灯前泪，偏沾身上衣。呼天惟负负，恋母尚依依。吹树风何急，寻巢鸟独飞。殷勤看行箧，在日寄当归。
将至潮州又寄诗五
作者：黄遵宪
朝代：清

片帆遥指凤凰城，屈指家山尚几程。以我风尘憔悴色，共君骨肉别离情。一灯缩缩栖鸦影，四垒萧萧战马声。回首六年离乱事，梦馀犹觉客心惊。
小女
作者：黄遵宪
朝代：清

一灯团坐话依依，帘幕深藏未掩扉。小女挽髯争问事，阿娘不语又牵衣。日光定是举头近，海大何如两手围？欲展地球图指看，夜灯风幔落伊威。
小饮息亭醉后作
作者：黄遵宪
朝代：清

斜日江波听鹧鸪，鹧鸪啼处是吾卢。酒酣仍作思乡梦，径仄难为《益地图》。偶约故人同茗艼，居然丈室坐莲须。朝朝捧牍应官去，忽忆吴江老钓徒。
山歌
作者：黄遵宪
朝代：清

买梨莫买蜂咬梨，心中有病没人知。因为分梨故亲切，谁知亲切转伤离。催人出门鸡乱啼，送人离别水东西。挽水西流想无法，从今不养五更鸡。
山歌
作者：黄遵宪
朝代：清

自煮莲羹切藕丝，待郎归来慰郎饥。为贪别处双双箸，只怕心中忘却匙。人人要结后生缘，侬只今生结目前。一十二时不离别，郎行郎坐总随肩。买梨莫买蜂咬梨，心中有病没人知。因为分梨故亲切，谁知亲切转伤离。催人出门鸡乱啼，送人离别水东西。挽水西流想无法，从今不养五更鸡。邻家带得书信归，书中何字侬不知。等侬亲口问渠去，问他此侬谁瘦肥。一家女儿做新娘，十家女儿看镜光。街头铜鼓声声打，打着中心只说郎。嫁郎已嫁十三年，今日梳头侬自怜。记得初来同食乳，同在阿婆怀里眠。自剪青丝打作条，亲手送郎将纸包。如果郎心止不住，看侬结发不开交。第一香橼第二莲，第三槟榔个个圆。第四夫容五枣子，送郎都要得郎怜。
山歌·其一
作者：黄遵宪
朝代：清

自煮莲羹切藕丝，待郎归来慰郎饥。为贪别处双双箸，只怕心中忘却匙。
山歌·其七
作者：黄遵宪
朝代：清

嫁郎已嫁十三年，今日梳头侬自怜。记得初来同食乳，同在阿婆怀里眠。
山歌·其三
作者：黄遵宪
朝代：清

买梨莫买蜂咬梨，心中有病没人知。因为分梨故亲切，谁知亲切转伤离。
山歌·其九
作者：黄遵宪
朝代：清

第一香橼第二莲，第三槟榔个个圆。第四夫容五枣子，送郎都要得郎怜。
山歌·其二
作者：黄遵宪
朝代：清

人人要结后生缘，侬只今生结目前。一十二时不离别，郎行郎坐总随肩。
山歌·其五
作者：黄遵宪
朝代：清

邻家带得书信归，书中何字侬不知。等侬亲口问渠去，问他此侬谁瘦肥。
山歌·其八
作者：黄遵宪
朝代：清

自剪青丝打作条，亲手送郎将纸包。如果郎心止不住，看侬结发不开交。
山歌·其六
作者：黄遵宪
朝代：清

一家女儿做新娘，十家女儿看镜光。街头铜鼓声声打，打着中心只说郎。
山歌·其四
作者：黄遵宪
朝代：清

催人出门鸡乱啼，送人离别水东西。挽水西流想无法，从今不养五更鸡。
岁暮怀人诗
作者：黄遵宪
朝代：清

三年秉节辉英簜，万里持戈老玉门。太息韩江流水去，近来心事共谁论？卅年冷署付蹉跎，归去空山卧薜萝。写到哀辞哭金鹿，黄门老泪定无多。既死奸谀胆尚惊，四夷拱手畏公名。一篇荐士通天表，独尔怜才到鲰生。门第将军双戟围，长安花好马如飞。只怜同听秋声馆，瘦竹疏桐鹤不肥。祭酒今为天下师，帝尧苗裔汉官仪。文星光照银潢水，流到人间万派奇。要使天骄识凤麟，传闻星使出词臣。毡裘大长惊相问，李揆中朝第一人。岛夷史读《吾妻镜》，清庙书传《我子篇》。写取君诗图我壁，自夸上下五千年。自笑壶丘慑郑巫，有时弹指说兰阇。四朝盟会文山积，排比成书有意无？十载承明校石渠，搜罗《七录》更无余。传闻《大典》藏蛮貊，欲访人间未见书。天竺新茶日本丝，中原争利渐难支。相期共炼补天石，一借丸泥塞漏卮。怀仁久熟《坤舆志》，法显兼通佛国言。闻说荷囊趋译馆，定从绝域纪輶轩。典属从公欲请缨，吓蛮草诏喜谈兵。迷云毒雾飞鸢坠，曾左星轺万里行。汉学昌明二百年，儒林中有妇人贤。绛纱传授宣文业，自诩家姑王照圆。天边雄镇北门管，海内通儒东塾书。膝下传经幕中檄，数君才调有谁如？释之廷尉由参乘，博望封侯自使槎。官职诗名看双好，纷纷冠盖逊清华。一疏尊崇到许君，壁中古字发奇芬。郋亭弟子湖洲法，讽籀人人解《说文》。粉署归来作画眠，花砖徐步日如年。不知新旧《唐书》注，红烛增修得几篇？赤嵌城高海色黄，乍销兵气变文光。他年番社编《文苑》，初祖开山天破荒。老去头陀深闭关，悔将游戏到人间。杨枝骆马今都去，负杖闲看乌石山。百人同队试青衫，记得同歌宵雅三。上溯乾嘉数毛郑，瓣香应继著花庵。高柳深深闭户居，看儿画扇妇钞书。著书注到萍蒲懒，恨不将身化作鱼。结客须结少年场，占士能占男子祥。二十年前赠君语，于今憔悴鬓微霜。走遍环球西复东，莼鲈归隐卧吴淞。可怜一副伤时泪，洒尽吞花卧酒中。十洲三岛浮槎去，汗漫狂游久未还。输与清闲阳朔令，朝朝拄笏饱看山。闻君近入焦山去，欲访要离伴伯鸾。一个蜗庐置何处？漫山风雨黑如磐。娓娓清谈玉屑霏，仲宣体弱不胜衣。十年面壁精勤甚，多恐量腰减带围。骨肉凋零感慨多，玉关人老发微皤。金壶自写《神伤赋》，每念家山辄奈何。教儿兼习蟹行字，呼婢闲调鴂舌音。十载蓬莱作仙吏，公庭花落屋庐深。珠江月上海初潮，酒侣诗朋次第邀。唱到招郎吊秋喜，桃花间竹最魂消。石鼓摩挲拜孔林，每谈佛性说仙心。赤松辟谷知难学，要学先生戏五禽。拔萃簪花十五余，倾城看杀好头颅。不知今日灵和柳，犹似当年张绪无？风雨更寒守一庐，墓门夜夜泣啼乌。多情人惯伤心语，更谱哀弦十斛珠。十七年来又悼亡，续弦仍复谱求皇。鬑鬑四十罗敷喜，摩捋郎须细看郎。两两鸳鸯挟凤雏，调羹食性各谙姑。一家寿母红氍拜，最羡君家家庆图。新声五十瑟弦调，爱我诗曾手自钞。远隔蓬山思甲帐，此生无福比文箫。悲欢离合无穷事，迢递羁危万里身。与我周旋最怜我，寒更孤烛未归人。
岁暮怀人诗·其一
作者：黄遵宪
朝代：清

三年秉节辉英簜，万里持戈老玉门。太息韩江流水去，近来心事共谁论？
岁暮怀人诗·其七
作者：黄遵宪
朝代：清

岛夷史读《吾妻镜》，清庙书传《我子篇》。写取君诗图我壁，自夸上下五千年。
岁暮怀人诗·其三
作者：黄遵宪
朝代：清

既死奸谀胆尚惊，四夷拱手畏公名。一篇荐士通天表，独尔怜才到鲰生。
岁暮怀人诗·其三十
作者：黄遵宪
朝代：清

石鼓摩挲拜孔林，每谈佛性说仙心。赤松辟谷知难学，要学先生戏五禽。
岁暮怀人诗·其三十一
作者：黄遵宪
朝代：清

拔萃簪花十五余，倾城看杀好头颅。不知今日灵和柳，犹似当年张绪无？
岁暮怀人诗·其三十三
作者：黄遵宪
朝代：清

十七年来又悼亡，续弦仍复谱求皇。鬑鬑四十罗敷喜，摩捋郎须细看郎。
岁暮怀人诗·其三十二
作者：黄遵宪
朝代：清

风雨更寒守一庐，墓门夜夜泣啼乌。多情人惯伤心语，更谱哀弦十斛珠。
岁暮怀人诗·其三十五
作者：黄遵宪
朝代：清

新声五十瑟弦调，爱我诗曾手自钞。远隔蓬山思甲帐，此生无福比文箫。
岁暮怀人诗·其三十六
作者：黄遵宪
朝代：清

悲欢离合无穷事，迢递羁危万里身。与我周旋最怜我，寒更孤烛未归人。
岁暮怀人诗·其三十四
作者：黄遵宪
朝代：清

两两鸳鸯挟凤雏，调羹食性各谙姑。一家寿母红氍拜，最羡君家家庆图。
岁暮怀人诗·其九
作者：黄遵宪
朝代：清

十载承明校石渠，搜罗《七录》更无余。传闻《大典》藏蛮貊，欲访人间未见书。
岁暮怀人诗·其二
作者：黄遵宪
朝代：清

卅年冷署付蹉跎，归去空山卧薜萝。写到哀辞哭金鹿，黄门老泪定无多。
岁暮怀人诗·其二十
作者：黄遵宪
朝代：清

百人同队试青衫，记得同歌宵雅三。上溯乾嘉数毛郑，瓣香应继著花庵。
岁暮怀人诗·其二十一
作者：黄遵宪
朝代：清

高柳深深闭户居，看儿画扇妇钞书。著书注到萍蒲懒，恨不将身化作鱼。
岁暮怀人诗·其二十七
作者：黄遵宪
朝代：清

骨肉凋零感慨多，玉关人老发微皤。金壶自写《神伤赋》，每念家山辄奈何。
岁暮怀人诗·其二十三
作者：黄遵宪
朝代：清

走遍环球西复东，莼鲈归隐卧吴淞。可怜一副伤时泪，洒尽吞花卧酒中。
岁暮怀人诗·其二十九
作者：黄遵宪
朝代：清

珠江月上海初潮，酒侣诗朋次第邀。唱到招郎吊秋喜，桃花间竹最魂消。
岁暮怀人诗·其二十二
作者：黄遵宪
朝代：清

结客须结少年场，占士能占男子祥。二十年前赠君语，于今憔悴鬓微霜。